title: Breisachin piiritys

text: Vaikka Ranska oli liittynyt aktiivisesti sotaan jo vuonna 1635, se ei ollut saavuttanut mitään merkittävää kesään 1639 mennessä. Tilanne muuttui, kun Ranska osti Weimarin valtaamat alueet. Breisach oli tärkein ranskalaisten hallitsemista tukikohdista, joista käsin saattoi hyökätä Reinin yli Saksaan. Muita olivat Ehrenbreitsteinin linnoitus ja Philippsburg. Kun ranskalaiset hallitsivat Breisachia, he saivat haltuunsa tärkeän reitin Reinin yli ja espanjalainen tie katkesi lopullisesti. Keisarilliset yrittivät loppusodan aikana usein vallata linnoituksen takaisin, mutta he epäonnistuivat, ja Westfalenin rauhassa linnoitus jäi Ranskan haltuun.


Marsalkka Govorovin kirjallisuuspalkinto (, Neuvostoliiton marsalkka L. A. Govorovin kirjallisuuspalkinto) on Pietarin kaupunginhallituksen 2001 perustama, kerran vuodessa jaettava kirjallisuuspalkinto, jonka tarkoitus on edistää isänmaallista kirjallisuutta..


title: Marsalkka Govorovin kirjallisuuspalkinto

text: Palkinto luovutetaan Pietarissa asuvalle henkilölle kirjallisista teoksista, jotka Pietarin kaupungin antaman palkintoa koskevan virallisen asetuksen mukaan ”paljastavat kansallisten urotekojen mahtavuuden sekä suurten sotapäälliköiden roolin Suuressa Isänmaallisessa sodassa 1941–1945, soturien ja piiritetyn Leningradin asukkaiden sankaruuden ja miehisyyden, isänmaallisuuden, ihmisrakkauden sekä voittaja-esi-isiemme kunniakkaita perinteitä jatkavien aikalaistemme korkean moraalisen laadun”. Palkinnossa on kolme luokkaa, arvoiltaan 25 000, 15 000 ja 10 000 ruplaa.


text: Suomalaisista palkinto on myönnetty Johan Bäckmanille vuonna 2004. Bäckman sai palkinnon yhdessä venäläisen historiantohtori Nikolai Barynishkovin kanssa kirjasta "Leningradin piiritys ja Suomi 1941-1944". Bäckman toimi kirjan kustantajana.


title: Nuori työntekijä

text: Nuori työntekijä on Suomen lainsäädännön mukaan työsuhteessa oleva alle 18-vuotias. Hänen palkkaamisestaan ja häntä koskevasta työsuojelusta on olemassa erillislainsäädäntöä.


title: Nuori työntekijä

text: Laki nuorista työntekijöistä säätelee mm. työaikoja ja työsopimuksen solmimista. Asetuksin ja määräyksin säädetään nuorille haitallisista ja kielletyistä töistä.


title: Nuori työntekijä

text: Työt voidaan niiden sallittavuuden kannalta jakaa kiellettyihin, vaarallisiin ja niihin töihin, joista ei ole erikseen säädetty sekä nuorille sopiviin kevyisiin töihin.


title: Nuori työntekijä

text: Nuori, jo kalenterivuoden aikana 14 vuotta täyttäväkin voi tehdä sellaista kevyttä työtä, joka ei vahingoita hänen terveyttään tai kehitystään eikä haittaa hänen koulunkäyntiään. Tällaisia töitä ovat mm. myyntityö ja avustavat työt kaupoissa, toimistoissa ja ravitsemisliikkeissä sekä puutarha- ja maataloustöissä. Kevyet työt teollisuudessa ja varastoissa sekä kevyet siivoustyöt ovat sallittuja sillä edellytyksellä, että työssä ei käsitellä vaarallisia aineita tai välineitä.


title: Nuori työntekijä

text: Vaarallisien töiden esimerkkiluettelo sisältyy sosiaali- ja terveysministeriön määräajoin antamaan asetukseen. Työn vaarallisuus liittyy yleensä koneiden mekaanisiin vaaroihin, kemiallisiin vaaroihin, meluun tms. fysikaalisiin vaaroihin, sähköisiin vaaroihin, biologisiin vaaroihin, ruumiilliseen rasitukseen tai sortumisuhkaan tms. erityisvaaraan.


title: Nuori työntekijä

text: Kielletyt työt luetellaan asetuksessa nuoren työntekijän suojelusta. Paitsi edellä mainitun kaltaisiin fyysisiin vaaroihin, kielto perustuu usein työn henkiseen kuormittavuuteen, josta esimerkkinä on psykiatristen potilaiden hoito.


title: Nuori työntekijä

text: Opiskeluun liittyvästä työstä säädetään erikseen lakien eri pykälissä.


title: Nuori työntekijä

text: Ohessa on otteita edellä mainituista säädöksistä


title: Nuori työntekijä

text: Lakia sovelletaan työhön, jota tekee alle 18-vuotias henkilö (nuori työntekijä).


title: Nuori työntekijä

text: Työhön saadaan ottaa henkilö, joka on täyttänyt 15 vuotta ja joka on suorittanut oppivelvollisuutensa.


title: Nuori työntekijä

text: Lisäksi saadaan 14 vuotta täyttänyt tai saman kalenterivuoden aikana sanotun iän täyttävä henkilö ottaa kevyeen työhön enintään puoleksi hänelle kulloinkin koulusta annettavasta loma-ajasta sekä koulutyön aikana tilapäisesti tai muutoin kulloinkin kestoltaan lyhytaikaiseen työsuoritukseen


title: Nuori työntekijä

text: Viisitoista vuotta täyttänyt saa työntekijänä itse tehdä sekä irtisanoa ja purkaa työsopimuksensa. Alle 15-vuotiaan puolesta työsopimuksen voi tehdä huoltaja tai huoltajan antamalla luvalla nuori henkilö itse.


title: Nuori työntekijä

text: Viisitoista vuotta täyttäneen henkilön säännöllinen työaika saa olla enintään yhtä pitkä kuin 18 vuotta täyttäneiden työntekijöiden säännöllinen työaika samassa työssä. Viittätoista vuotta nuoremman henkilön työaika saa koulujen loma-aikana olla enintään seitsemän tuntia vuorokaudessa ja 35 tuntia viikossa.


title: Nuori työntekijä

text: Viisitoista vuotta täyttäneen henkilön työaika on sijoitettava kello 6:n ja 22:n väliseen aikaan. Viisitoista vuotta täyttänyt työntekijä, joka tekee julkisen viranomaisen hyväksymää ja valvomaa työtä ammattikoulutuksen saamiseksi, saa kaksivuorotyössä kuitenkin olla enintään kello 24:ään asti. Alle 15-vuotiaan työaika on sijoitettava kello 8:n ja 20:n väliseen aikaan. Työn järjestämisestä johtuvista painavista syistä alle 15-vuotiaan työaika voidaan kuitenkin sijoittaa kello 6:n ja 20:n väliseen aikaan. Työnantajan kodissa kotitaloustyötä tekevän nuoren työntekijän työaika voidaan kuitenkin sijoittaa työntekijän suostumuksella kello 23:een asti, milloin erityinen syy sitä vaatii.


title: Nuori työntekijä

text: Kun nuoren työntekijän työaika vuorokaudessa on pidempi kuin neljä tuntia 30 minuuttia, hänelle on annettava työn aikana ainakin yksi vähintään 30 minuutin lepoaika, jonka aikana hän saa poistua työpaikalta.


title: Nuori työntekijä

text: Työnantajan on huolehdittava siitä, ettei työ ole nuoren työntekijän ruumiilliselle tai henkiselle kehitykselle vahingoksi ja ettei se vaadi suurempaa ponnistusta tai vastuuta kuin hänen ikäänsä ja voimiinsa nähden on kohtuullista.


title: Nuori työntekijä

text: Sellaisiin töihin, jotka voivat aiheuttaa erityisen tapaturmavaaran tai terveyshaitan tai jotka voivat 1 momentissa mainitulla tavalla olla nuorelle työntekijälle itselleen tai muille vahingoksi, saa käyttää nuorta työntekijää vain asetuksessa säädetyin edellytyksin.


title: Nuori työntekijä

text: Tätä asetusta sovelletaan nuoren työntekijän eli alle 18-vuotiaan henkilön tekemään työhön, johon sovelletaan työturvallisuuslakia [(299/58)].


title: Nuori työntekijä

text:
Nuorta työntekijää ei saa käyttää työhön, joka on hänen ruumiilliselle tai henkiselle kehitykselleen vahingoksi tahi joka vaatii häneltä suurempaa ponnistusta tai vastuuta kuin hänen ikäänsä ja voimiinsa katsoen on kohtuullista.
Edellä mainittuja töitä ovat:


title: Nuori työntekijä

text:
Alle 16-vuotiasta nuorta työntekijää ei saa käyttää työhön, jossa häntä tai hänen työnsä takia muuta henkilöä saattaa uhata erityinen tapaturman tai terveyden vaurioitumisen vaara.
Työsuojelusta ja sen valvonnasta vastaava ministeriö vahvistaa esimerkkiluettelon edellä tarkoitetuista vaarallisista töistä


title: Nuori työntekijä

text: 4 §


title: Nuori työntekijä

text:
Nuoren työntekijän käyttäminen vaarallisiin töihin
Kuusitoista vuotta täyttänyt nuori työntekijä voi tehdä työsuojelusta ja sen valvonnasta vastaavan ministeriön vahvistamassa esimerkkiluettelossa tarkoitettua tai siihen verrattavaa työtä, jos suojelutekniikalla tai muuten on huolehdittu siitä, ettei nuoren työntekijän käyttöön tarkoitetuista laitteista tai aineista taikka työolosuhteista ole hänen henkilökohtaiset olosuhteensa huomioon ottaen erityistä tapaturman tai terveyden vaurioitumisen vaaraa. Terveyden vaurioitumisen vaaran mahdollisuutta arvioitaessa on käytettävä apuna työterveyshuoltohenkilöstöä
Ennen 1 momentissa tarkoitetun työn alkua on työnantajan tehtävä siitä ilmoitus työpaikkaa valvovalle työsuojeluviranomaiselle.


title: Nuori työntekijä

text:
Sosiaali- ja terveysministeriön asetus
nuorille työntekijöille vaarallisten töiden esimerkkiluettelosta


title: Nuori työntekijä

text: 1. Mekaaniset vaaratekijät


title: Nuori työntekijä

text: Mekaanisten vaaratekijöiden aiheuttama erityinen vaara voi olla työssä seuraavilla koneilla, laitteilla ja työvälineillä:


title: Nuori työntekijä

text: 2. Kemialliset vaaratekijät


title: Nuori työntekijä

text: Työssä voi olla erityinen kemiallinen vaara, kun altistutaan haitallisessa määrin seuraaville aineille ja valmisteille:


title: Nuori työntekijä

text: 3. Fysikaaliset vaaratekijät


title: Nuori työntekijä

text:
Seuraavissa töissä voi olla erityinen fysikaalinen vaara:
a) työt, joissa voimakas melu voi aiheuttaa kuulovaurion vaaraa,
b) työt voimakkaasti tärisevillä työkoneilla,
c) työt, joissa voi altistua terveydellisille vaaroille kylmyyden tai kuumuuden vuoksi ja
d) työt erityisen korkeassa tai matalassa ilmanpaineessa.


title: Nuori työntekijä

text: 4. Sähköiset vaaratekijät


title: Nuori työntekijä

text: Erityinen sähköinen vaara voi olla jännitetyössä ja työssä paljaiden jännitteisten osien läheisyydessä sekä vahvavirtalaitteiden ja hissien huolto- ja korjaustyössä.


title: Nuori työntekijä

text: 5. Ruumiillinen liikarasitus


title: Nuori työntekijä

text: Ruumiillisen liikarasituksen vaara voi olla nostotyössä, jossa taakan paino ylittää jatkuvasti 20 kg miehillä ja 15 kg naisilla sekä muussa yksipuolisesti kuormittavassa työssä.


title: Nuori työntekijä

text: 6. Biologiset vaaratekijät


title: Nuori työntekijä

text: Erityinen vaara voi olla työssä, jossa voi altistua vakavan sairastumisen aiheuttavalle biologiselle tekijälle.


title: Nuori työntekijä

text: 7. Eräät työt


title: Nuori työntekijä

text: Erityinen tapaturman tai terveyden vaurioitumisen vaara voi olla myös seuraavissa töissä:


title: Hoyt Vandenberg

text: Hoyt Sanford Vandenberg (24. tammikuuta 1899–2. huhtikuuta 1954) oli Yhdysvaltain ilmavoimien neljän tähden kenraali ja itsenäisten ilmavoimien toinen esikuntapäällikkö sekä CIAn johtaja kesäkuusta 1946 toukokuuhun 1947.


title: Vandenberg Air Force Base

text:
Vandenberg Air Force Base (Kenttäkoodit VBG, KVBG ja VBG) on Yhdysvaltain ilmavoimien lentotukikohta Kaliforniassa Los Angelesista luoteeseen. Tämä Lompocissa sijaitseva sotilastukikohta on myös sotilaallinen avaruuskeskus, jonne on sijoitettu noin kuusi ohjustentorjuntaohjusta ja sotilaallinen satelliittien laukaisukeskus, josta laukaistaan myös NASAn kaukokartoitussatelliitteja polaariradoille.
Vandenberg on seuraavien yksiköiden kotipaikka:


title: Vandenberg Air Force Base

text: Tukikohta perustettiin vuonna 1941, jolloin se oli Yhdysvaltain maavoimien Camp Cooke, jossa koulutettiin jalkaväkeä ja panssarivoimia. Se oli koulutuskeskuksena myös Korean sodan aikana.


title: Vandenberg Air Force Base

text: Vuoden 1957 lopulla Yhdysvaltain ilmavoimat alkoivat tehdä ballististen ohjusten laukaisukokeita tästä tukikohdasta käsin kohti Tyyntä valtamerta. Tukikohta nimettiin kenraali Hoyt Vandenbergin mukaan. Ohjukset ammutaan yleensä Kwajaleinin atollin aluetta kohti. 1980-luvulta lähtien nämä laukaisut ovat usein olleet ohjuspuolustuskokeita eikä uusien tai käytössä olevien ballististen ohjusten koelaukaisuja.


title: Vandenberg Air Force Base

text:
Tukikohdasta tehtiin 16. joulukuuta 1958 ensimmäisen Corona-sarjan vakoilusatelliitin laukaisun polaariradalle. Satelliitti oli julkisesti Discoverer 1 - se esitettiin julkisuudessa miehitettyjä lentoja edeltävänä biologisten kokeiden testisatelliittina.
1980-luvulla tukikohtaan pyrittiin rakentamaan NASAn Kennedy Space Centerin lisäksi toinen, täysin sotilaallinen, avaruussukkulan laukaisutorni. Sen rakennustyö keskeytettiin, koska Yhdysvaltain ilmavoimat ei halunnut sitoutua vain yhteen miehitettyyn laukaisuvälineeseen.


title: Vandenberg Air Force Base

text:
Käytössä olevat laukaisutornit
Tornit, joiden käyttö on päättynyt
Vandenberg on toinen Pohjois-Amerikan ohjustentorjuntaohjusten sijoituspaikka, toinen on Alaskassa. Ohjuksia on julkisen tiedon mukaan kuusi kappaletta kummassakin keskuksessa.


title: Vandenberg Air Force Base

text: Tukikohdassa on rajoitetusti yleisölle avoin avaruus- ja ohjusalaa esittelevä museo, Space and Missile Heritage Center.


title: Ahmed Wali Karzai

text: Ahmed Wali Karzai (1961 – 12. heinäkuuta 2011) oli Kandaharin maakunnan edustaja Afganistanin valtiopäivillä loya jirgassa, Kandaharin kuninkaaksi joskus kutsuttu. Hän oli myös popalzai-heimon päällikkö sekä Afganistanin presidentin Hamid Karzain nuorempi veli. Yhdysvallat epäili häntä aiemmin korruptiosta ja huumekaupasta.


title: Ahmed Wali Karzai

text: Wali Karzai syntyi Kandaharissa, mutta muutti 1982 Yhdysvaltoihin, jossa hän asui Marylandissa ja Virginiassa ennen kuin perusti Chicagoon afganistanilaisen ravintolan. Hän palasi Afganistaniin 1992.


title: Ahmed Wali Karzai

text: Karzai oli ollut yhteistyössä Yhdysvaltojen kanssa alueen rauhoittamiseksi ja entisten Talibanin taistelijoiden kouluttamiseksi uudelleen jopa siinä määrin, että häntä luonnehdittiin Etelä-Afganistanin rauhoittamisen avainhenkilöksi.


title: Ahmed Wali Karzai

text:
Vuonna 2009 New York Times kertoi hänen epäillystä osallisuudestaan Afganistanin huumekauppaan.
Vuotta myöhemmin NYT kertoi CIA:n maksavan hänelle palveluksistaan, joihin kuului puolisotilaallisen joukon (Kandahar Strike Force) värvääminen toimimaan CIA:n alaisuudessa Kandaharin ympäristössä. Joukon tukikohta oli sijoitettu CIA:n vuokraamaan entiseen Mullah Omarin palatsiin.
Kuollessaan hänen uskottiin kuuluvan Afganistanin kymmenen rikkaimman miehen joukkoon.


title: Ahmed Wali Karzai

text: Karzai ammuttiin kotonaan. Surmaaja oli Karzain henkivartija ja kuulunut perheen palveluskuntaan kymmenen vuotta. Hänet ammuttiin veriteon jälkeen ja hänen motiiveistaan ei ole selvyyttä. Taliban on ilmoittautunut tekijäksi, mutta surmaajan ei tiedetä kuuluneen siihen. Karzain hautajaisissa räjähti tiukoista turvatoimista huolimatta itsemurhapommi, joka surmasi ainakin viisi ihmistä. Lisäksi hyökkäyksiä tehtiin hautajaisiin matkalla olevia vastaan ja Kandaharissa räjähti hautajaisten jälkeen kaksi pommia.


title: Ferritiini

text: Ferritiini on pallomainen proteiinikompleksi, joka koostuu raudasta ja apoferriini-nimisestä proteiiniosasta. Normaalisti ihmisen elimistön raudasta ferritiiniin on varastoitunut noin 20 %. Yksi ferritiinikompleksi pystyy sitomaan jopa 4 500 Fe-ionia. Ferritiiniä esiintyy jokaisessa solussa ja jokainen solu kykenee myös tuottamaan sitä. Solut myös säätelevät ferritiinin määrää raudan yli- tai alimäärän perusteella. Aneemisella henkilöllä ferritiinin määrä on pieni.


title: Cozumelinsirppimatkija

text: Cozumelinsirppimatkija ("Toxostoma guttatum") on äärimmäisen uhanalainen Cozumelin saarella Jukatanin niemimaan itärannikolla elävä varpuslintu.


title: Cozumelinsirppimatkija

text: Kooltaan cozumelinsirppimatkija on noin 23 cm pitkä. Linnun vatsa on valkoinen ja siinä on mustia pisteitä. Cozumelinsirppimatkijan selkä, päälaki ja pyrstö ovat väriltään punaruskeat. Silmän ympärys on ruskea. Siivet ovat punaruskeat ja niissä on valkoisia ja mustia raitoja. Lajin nokka on lievästi alaspäin kaareva.


title: Cozumelinsirppimatkija

text: Cozumelinsirppimatkijat elävät saaren metsissä. Aikaisemmin niitä tavattiin myös pensaikkoalueilta. Laji liikkuu usein maanpinnan tuntumassa. Cozumelinsirppimatkijakannan kooksi arvioidaan alle 50 yksilöä. Laji oli hyvin yleinen ennen vuotta 1988, jolloin saarelle iski hurrikaani Gilbert, jonka seurauksena kanta vähentyi voimakkaasti. Lisäksi hurrikaanien Roxannen ja Wilman arvellaan vähentäneen kantaa. Lisäksi elinympäristöt ovat huvenneet hakkuiden vuoksi.


title: Seppo Kannas

text: Seppo Kannas (s. 9. toukokuuta 1933 Lapua) on suomalainen entinen urheiluselostaja. Kannas selosti urheilutapahtumia Yleisradiolle ja Eurosportille päälajeinaan voimistelu ja taitoluistelu. Suomen valmentajat ry valitsi Kannaksen parhaaksi urheilutoimittajaksi vuonna 1989.


title: Seppo Kannas

text: Seppo Kannas valmistui voimistelunopettajaksi Helsingin yliopistosta vuonna 1957. Hän opetti liikuntaa Hämeenlinnan ja Helsingin kouluissa ennen kuin sai paikan TV1:n vakinaisena urheilutoimittajana. TV1:n Urheilutoimituksen päällikkönä Kannas aloitti vuonna 1976, seuraten tehtävässä Anssi Kukkosta.


title: Seppo Kannas

text: Seppo Kannas antoi ilmoituksen eläkkeelle jäämisestään Eurosportin taitoluistelulähetyksessä 30. joulukuuta 2004. Kannas on saanut Suomen Olympiakomitean myöntämän ansiomitalin ja Suomen Painiliitolta hopeisen ansiomerkin.


title: Lysergihappo

text: Lysergihappo on useiden ergoliinipohjaisten alkaloidien esiaste. Lysergihapon amideja eli lysergamideja käytetään laajasti lääkeaineina ja huumeina. Yleensä lysergihappoa tuotetaan hydrolysoimalla lysergamideja, kuten LSD:tä, mutta sitä voidaan myös tuottaa laboratorioissa kokonaissynteesillä. Lysergihapolla esiintyy optista isomeriaa ja sillä on kaksi kiraalista hiiliatomia.


title: Tereza Kerndlová

text: Tereza Kerndlová (s. 6. lokakuuta 1986 Brno) on tšekkiläinen laulaja, joka toimi maansa edustajana vuoden 2008 Eurovision laulukilpailuissa kappaleella "Have Some Fun", joka kuitenkin putosi toisessa semifinaalissa eli näin ollen karsiutui finaaliesityksestä.


title: Kloaakki

text: Kloaakki eli yhteis- tai viemärisuoli on useimpien lintu- ja matelijalajien sekä sammakkoeläinten peräaukon allas, jonne suoli, virtsatiet sekä sukupuolielinten tiehyet avautuvat. Se siis hoitaa samanaikaisesti sekä ulostamisen että parittelun tehtäviä, jotka lähes kaikilla nisäkkäillä ovat erilliset. Myös haikaloilla ja nokkaeläimillä on kloaakki. Myös muutamailla nisäkkäillä (tanrekit, kultakontiaiset, pussikontiaiset) on kloaakki. Sammakoilla ja matelijoilla kloaakki sijaitsee eläimen vatsapuolella ja se tyhjenee takajalkojen välissä olevan peräaukon kautta.


title: Kloaakki

text: Myös ihmisellä voi olla kloaakki, jolloin on kyse synnynnäisestä kehityshäiriöstä.


title: Kloaakki

text: Paritellessaan linnut asettavat kloaakit toisiaan vasten, jolloin siemenneste kulkeutuu kloaakkiin. Käärmeet käyttävät kloaakissa sijaitsevaa hemipenistä paritteluun.


title: Viljo Rasila

text: Viljo Rasila (s. 22. tammikuuta 1926 Ypäjä) on suomalainen historioitsija. Hän oli Tampereen yliopiston Suomen historian professori vuosina 1976–1989 ja vararehtori vuosina 1984–1987. Rasila sai ensimmäisen Eino Jutikkalan historiapalkinnon vuonna 2007.


title: Viljo Rasila

text: Rasila on historioitsijana ollut leimallisesti kiinnostunut arkielämän historiasta koko yhteiskunnassa yleensä. Hän on kirjoittanut mm. paikallishistoriallisista aiheista, työläiskulttuurista ja torpparikysymyksestä. Hänen tutkimuksensa ovat valaisseet torpparilaitoksen kehitystä ja Suomen sisällissotaa. Rasila on ollut myös kolmiosaisen "Suomen maatalouden historian" päätoimittaja.


title: Reino Kero

text: Reino Kero (2. maaliskuuta 1939 Kiikka) on suomalainen historioitsija, filosofian tohtori 1974. Kero oli 1971-89 lehtori yleisessä historiassa Turun yliopistossa ja professori 1999-2002.


title: Reino Kero

text: Kero on kirjoittanut suomalaisesta siirtolaisuudesta Amerikkaan. Hän on muun muassa kirjoittanut "Migration from Finland to North America" (1974), ja "Neuvosto-Karjalaa rakentamassa" (1983) ja "Suureen länteen" (1996).


title: Yamaha YZF-R125

text:
Yamaha YZF-R125, tai Yamaha R125 on Yamahan kevytmoottoripyörä, jonka valmistus aloitettiin pääosin vuonna 2008. Pyörä on varustettu kevytmoottoripyörämarkkinoiden tehokkaimmaksi nelitahtikoneeksi luonnehditulla, Motori Minarellin valmistamalla nestejäähdytteisellä, neliventtiilisellä SOHC-moottorilla jolle valmistaja lupaa suurimman sallitun (11kW) huipputehon.
Samaa moottoria käyttävät mm. Yamahan supermoto- ja enduropiikit (WR125 ja WR125X) sekä Rieju Marathon 125 ja HM Moton nelitahtiset satapiikit.


title: Yamaha YZF-R125

text: Pyörän huippunopeus vakiona on reilut 130 km/h. Pyörän massa on noin 140 kilogrammaa.


title: Yamaha YZF-R125

text: Pyörän suositushinta oli vuonna 2008 4 990 euroa, vuonna 2009 5 090 euroa ja vuonna 2010 4 690 euroa.


title: Yamaha YZF-R125

text: Yamaha on tehnyt jo pitkän aikaa YZF- ja YZF-R-sarjaan kuuluvia 600- ja 1 000-kuutioisia pyöriä.


title: Yamaha YZF-R125

text: Pyörän edeltäjä on Yamaha TZR 125, joka aikanaan hallitsi piikkimarkkinoita.


title: Yamaha YZF-R125

text: R125 on Honda CBR 125R:n haastaja nelitahtisten supersportmallisten kevytmoottoripyörien luokan markkinoilla.


title: Mariehamns stad

text: Mariehamns stad (suom. "Maarianhaminan kaupunki") on suomalainen seutukunta, joka sijaitsee Ahvenanmaalla. Siihen kuuluu ainoastaan Maarianhaminan kaupunki, ja seutukunnan LAU 1 (NUTS 4) -numero on 211.


title: Mariehamns stad

text: Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


title: Henrik Stenius

text: Henrik Tomas Einar Stenius (s. 19. kesäkuuta 1945 Rooma, Italia) on suomalainen historioitsija ja Helsingin yliopiston dosentti.


title: Henrik Stenius

text: Stenius opiskeli historiaa Helsingin yliopistossa, josta valmistui maisteriksi vuonna 1975 ja väitteli filosofian tohtoriksi vuonna 1988. Hän on työskennellyt tutkijana, assistenttina ja varajohtajana Renvall-instituutissa sekä professorina Helsingin yliopistossa.


title: Henrik Stenius

text: Vuosina 1996-1999 hän toimi Suomen Lontoon instituutin johtajana. Vuonna 2002 hänet valittiin Helsingin yliopiston Pohjoismaiden tutkimuksen keskuksen tutkimusjohtajaksi. Hän jäi eläkkeelle keväällä 2013.


title: Henrik Stenius

text: Hänen tutkimuksensa on käsitellyt erityisesti yhdistyselämän sekä kansalaiskäsitteen kehitystä Suomessa. Hän on kansainvälisen käsitehistoriallisen tutkijakoulun, Conceptan, jäsen.


title: Kesätyö

text: Kesätyöllä tarkoitetaan useimmiten koululaisten tai opiskelijoiden loma-ajallaan tekemää määräaikaista työtä. Laki ei erikseen määrittele kesätyötä, mutta nuorta työntekijää koskevassa lainsäädännössä viitataan koululaisten loma-aikoina tehtävään työhön. Kesätyötä koskee normaali työlainsäädäntö.


title: Kesätyö

text: Kesätyöntekijän palkkaus noudattaa normaalia työehtosopimusta. Useilla aloilla harjoittelijoiden palkkauksesta on säädetty erikseen. Kesätyöntekijä voidaan palkata myös Tutustu työelämään ja tienaa -mallia noudattaen, jolloin palkkaus on alasta riippumatta yhteneväinen.


title: Kesätyö

text: (Kesäloma)sijaisuus ja työharjoittelujakso ovat päteviä syitä määräaikaiselle työsuhteelle.


title: Kesätyö

text: Nuorten kesätöiden merkitystä korostaa siitä saatava työelämän tuntemus ja viitteet ammatin- ja työpaikan valintaa varten. Työkokemus kertaantuu ja helpottaa jatkossa entistä vaativampien ja paremmin palkattujen töiden saamista


title: Timo Soikkanen

text: Timo Soikkanen (s. 17. helmikuuta 1947, Helsinki) on suomalainen historioitsija ja valtiotieteiden tohtori. Vuodesta 1998 lähtien hän toimi poliittisen historian professorina Turun yliopistossa. Soikkanen jäi eläkkeelle keväällä 2015. Soikkasen tutkimusintressejä ovat Suomen ulkopolitiikka ja ulkoasiainhallinto Kekkosen kaudella, Suomen puoluejärjestelmän synty ja kehitys 1860-luvulta nykypäivään sekä Suomen poliittinen historia.


title: Timo Soikkanen

text: Soikkanen valmistui ylioppilaaksi Turun klassillisesta lyseosta vuonna 1967. Hän siirtyi opiskelemaan Turun yliopistoon ja valmistui valtiotieteen kandidaatiksi vuonna 1971 aineyhdistelmällä poliittinen historia, yleinen valtio-oppi, taloustiede ja teoreettinen filosofia. Valtiotieteen lisensiaatiksi Soikkanen valmistui samalla aineyhdistelmällä 1973.


title: Timo Soikkanen

text: Soikkanen sai valtiotieteiden tohtorin arvon Turun yliopistossa 1984, ja jo saman vuoden aikana hänet nimitettiin Turun yliopiston poliittisen historian dosentiksi. Lisäksi Soikkanen on ollut Oulun yliopistossa Suomen poliittisen historian dosentti 1. joulukuuta 1988 alkaen. Professoriksi hänet nimitettiin Turun yliopistossa 1. elokuuta 1998. Soikkanen on myös Turun yliopistossa poliittisen historian vastuuhenkilö.


title: Timo Soikkanen

text: Soikkanen on naimisissa ja hänellä on kolme lasta.


title: Timo Soikkanen

text: Soikkanen on toiminut Turun yliopiston poliittisen historian assistenttina 1972–1975 ja yliassistenttina 1975–1997. Hän on toiminut myös Suomen Akatemian vanhempana tutkijana. Soikkanen kuului Turun yliopiston hallitukseen 1991–1993 sekä 2000–2004. Vuosina 1991–1992 sekä 1998–2001 hän oli Turun yliopiston yhteiskuntatieteellisen tiedekunnan varadekaani, ja dekaani 2001–2004. Tiedekuntaneuvostoon hän kuului useita kausia 20 vuoden ajan 1984–2004. Laitosjohtajana Soikkanen toimi vuodesta 2003 vuoteen 2009.


title: Timo Soikkanen

text: Soikkanen on ollut asiantuntijana eri stipendinjakoelimissä, mm. Turun kaupungin ja korkeakoulujen välisen tutkimusyhteistyötoimikunnan jäsenenä. Hän on antanut pätevyyksiin liittyviä asiantuntijalausuntoja niin Suomeen kuin ulkomaillekin. Hän on myös osallistunut lukuisiin väitöstilaisuuksiin vastaväittäjänä tai kustoksena.


title: Timo Soikkanen

text: Soikkanen on vuosien varrella hoitanut myös useita kansainvälisiin tieteellisiin suhteisiin liittyviä luottamustehtäviä ja ollut järjestämässä akateemisia konferensseja. Puheenjohtajana hän on ollut mm. Venäläis-suomalaisten historiantutkijoiden VII konferenssissa Pietarissa 1997 ja Suomalais-unkarilaisten historiantutkijoiden kuudennessa konferenssissa Helsingissä 1998. Lisäksi hän on toiminut useita vuosia Suomen Historiallisen Seuran Unkarin jaoksen puheenjohtajana.


title: Timo Soikkanen

text: Soikkanen on valittu Julkisalan Koulutettujen Neuvottelujärjestön pääluottamusmieheksi ajalle 1.9.2013–31.7.2014.


title: Timo Soikkanen

text: Soikkasen julkaisuluettelossa on yli 200 nimikettä. Hän on kirjoittanut muun muassa teokset "Kansallinen eheytyminen – myytti vai todellisuus?" (1984), "Yrjö Ruutu – näkijä ja tekijä" (1991) ja "Presidentin ministeriö" (2003). Lisäksi hän on kirjoittanut lukuisia monografioita, tieteellisiä artikkeleita sekä kansainvälisiä julkaisuja. Lehtiartikkeleita ja popularisoituja tieteellisiä artikkeleita häneltä on lähtöisin kymmenittäin. Soikkanen on myös kirjoittanut historiallisia näytelmiä Turun kaupunginteatterille ja pitänyt 35 radioesitelmää.


title: Timo Soikkanen

text: Merkittävimpiä julkaisuja:


title: Toivo Paloposki

text:
Toivo Johannes Paloposki (3. huhtikuuta 1928 Terijoki – 24. tammikuuta 1991 Kirkkonummi) oli suomalainen arkistonhoitaja ja historioitsija. Paloposkesta tuli vuonna 1966 Suomen ja Skandinavian historian dosentti Helsingin yliopistoon, ja hän oli 1971–1974 vanhempi tutkija Suomen akatemiassa ynnä 1974–1987 valtionarkistonhoitaja.
Paloposki oli kiinnostunut Suomen 1700-luvun historiasta, ja tarkasteli tutkimuksissaan monia taloudellis-historiallisia kysymyksiä. Hän on myös kirjoittanut "Suomen historian lähteet" (1972), joka on merkittävä yleiskatsaus Suomen historian lähteisiin, sekä muutamia paikallishistoriikkeja.


title: Heinrich Göbel

text: Heinrich Göbel (s. 20. huhtikuuta 1818 – 4. joulukuuta 1893) oli saksalainen keksijä, jota pidetään hehkulampun keksijänä. Vuonna 1849 hän muutti New Yorkiin, jossa hän asui kuolemaansa saakka vuoteen 1893. Hän patentoi hehkulampun vuonna 1854.


title: Heinrich Göbel

text: Göbel kuoli keuhkokuumeseen vuonna 1893.


title: Tom Russell

text: Thomas George ”Tom” Russell (s. 5. maaliskuuta 1950 Los Angeles, Kalifornia) on yhdysvaltalainen laulaja-lauluntekijä. Vaikka Russell yhdistetäänkin yleensä countrymusiikkiin, hänen musiikkinsa sisältää vaikutteita myös folkmusiikista, texmex-musiikista ja Yhdysvaltain lännen cowboy-musiikista. Russellin lauluja ovat levyttäneet muun muassa Johnny Cash, Nanci Griffith, Dave Alvin, Suzy Bogguss ja monet muut. Muusikon uransa lisäksi hän on myös ITE-taidemaalari ja on julkaissut romaanin sekä koonnut kirjan laulujenkirjoittajien sitaateista yhdessä Sylvia Tysonin kanssa.


title: Tom Russell

text: Russell valmistui Kalifornian yliopistosta pääaineenaan kriminologia ja toimi opettajana Nigeriassa Biafran sodan aikaan. Hän asui myös Espanjassa ja Norjassa ja soitti musiikkiaan sirkuksessa Puerto Ricossa.


title: Tom Russell

text: Hän aloitti päätoimisen muusikon uransa 1970-luvulla Vancouverissa soittamalla striptease-baareissa. Myöhemmin hän siirtyi Teksasiin ja perusti yhtyeen laulaja-pianisti Patricia Hardinin kanssa. He levyttivät yhdessä kaksi albumia, mutta tiet erkanivat vuonna 1979, jolloin Russell ajaantui eroon musiikkibisneksestä.


title: Tom Russell

text: Työskennellessään taksikuskina Queensissä Russell tapasi kitaristi Andrew Hardinin (ei sukua Patricialle). Kuultuaan Russellin lauluja, Hardin sai Russellin vakuutettua siitä, että heidän oli perustettava uusi yhtye. Pian tämän jälkeen Grateful Deadin Robert Hunter oli kyydittävänä Russellin taksissa. Russell lauloi hänelle kappaleensa "Gallo Del Cielo". Vaikuttunut Hunter kutsui Russellin ja Hardinin lavalle soittamaan kanssaan New Yorkin Bitter Endissä ja sitten vakiolämppärikseen. Hardin soitti kokopäivätoimisesti Russellin kanssa huhtikuuhun 2006 saakka.


title: Tom Russell

text: Russell on konsertoinut ahkerasti Suomessa ja Freud Marx Engels & Jung on kääntänyt hänen kappaleitaan suomeksi.


title: Karl Bomansson

text: Karl August Bomansson (5. huhtikuuta 1827 Saltvik – 7. helmikuuta 1906 Helsinki) oli suomalainen historioitsija ja arkistonhoitaja. Vuodesta 1862 hän oli dosentti historiassa Helsingin yliopistossa. Vuosina 1870–1883 hän oli valtionarkistonhoitaja.


title: Karl Bomansson

text: Vuonna 1853 Bomansson oli mukana järjestämässä senaatin arkistoa, ja oli myös muuttamassa arkistoa uudenaikaiseksi. Tiedemiehenä hän oli varsinkin kiinnostunut Ahvenanmaan historiasta. Hän kirjoitti teokset "Kastelholm" (1856) ja "Om Ålands folkminnen" (1859), joista viimeksi mainittu oli ensimmäinen varsinainen teos arkeologiasta Suomessa. Bomansson otti osaa kaivantoihin Kökarissa 1867. Hänen apulaisenaan oli silloin Johan Reinhold Aspelin.


title: Da Strike

text: ”Da Strike” on ruotsalaisen skate punk -yhtye Millencolinin kappale, joka julkaistiin heidän albumillaan "Same Old Tunes" vuonna 1994. Kappale julkaistiin singlenä loppuvuodesta 1994, minkä jälkeen siitä on tehty myös musiikkivideo.


title: Da Strike

text: B-puolen kappale ”Softworld” julkaistiin myöhemmin heidän albumillaan "Life on a Plate".


title: Islannin jääkiekkomaajoukkue

text:
Islannin jääkiekkomaajoukkue edustaa Islantia kansainvälisissä jääkiekkoturnauksissa. Joukkueen sijoitus on ollut vuodesta 2014 IIHF:n jääkiekon maailmanrankinglistalla 35:s. Se on parhaimmillaan MM-tasolla yltänyt 2. divisioonaan.
Keväällä 2014 ennen jääkiekon MM-kisoja Suomen MTV3 julkaisi leikkimielisen mainoksen, jossa Islannin jääkiekkomaajoukkueen valmentajat keskustelevat siitä, että suomalaisselostaja Antero Mertarannan selostuksilla on vaikutusta heidän pelaajiensa pelaamiseen.


title: Havana

text: Havana voi viitata:


title: Shakin maailmanmestaruusottelu 1894

text: Shakin maailmanmestaruusottelu käytiin vuonna 1894 Wilhelm Steinitzin ja Emanuel Laskerin välillä. Ottelu oli kaikkiaan viides virallinen maailmanmestaruusottelu. Steinitz oli hallitseva mestari.


title: Shakin maailmanmestaruusottelu 1894

text: Ottelu pelattiin 15. maaliskuuta–26. toukokuuta. Pelit 1–8 pelattiin New Yorkissa, 9–11 Philadelphiassa ja 12–19 Montrealissa.


title: Shakin maailmanmestaruusottelu 1894

text: Ottelu päättyi Emanuel Laskerin voittoon. Hänestä tuli maailmanmestari vain 26-vuotiaana.


title: Erik Ohlsson

text: Erik Ohlsson (s. 2. heinäkuuta 1975 Örebro, Ruotsi) on ruotsalaisen skate punk -yhtye Millencolinin toinen kitaristi. Ohlsson tekee yhtyeensä kaikki piirrokset levyihin, suunnittelee heidän logot sekä heidän oman kotisivunsa. Hänellä on koira nimeltä Colin. Ohlsson on ollut yhtyeessään alusta asti ja on yhtyeensä nuorin jäsen.


title: Erik Ohlsson

text: Ohlsson on kasvissyöjä.


title: Räpina (kunta)

text: Räpina () oli kunta Põlvamaan maakunnassa, Viron kaakkoisosassa. Vuoden 2017 kuntauudistuksessa Räpina, Meeksi ja Veriora yhdistettiin uudeksi Räpinan kunnaksi.


title: Räpina (kunta)

text: Sen asukasluku oli 5 502 (2010), pinta-ala 265,93 neliökilometriä ja asukastiheys 20,7 asukasta neliökilometrillä. Räpinan kunnan keskus oli Räpinan epäitsenäinen kaupunki.


title: Räpina (kunta)

text: Räpina oli Kangasalan ystävyyskunta.


title: Räpina (kunta)

text: Vuonna 2011 Räpinan kunnassa (Räpinan epäitsenäinen kaupunki mukaan lukien) oli 4 796 asukasta, joista 4 215 (87,9 %) oli virolaisia, 510 (10,6 %) venäläisiä ja 69 (1,4 %) muita kansallisuuksia.


title: Kalkkila

text: Kalkkila on kylä Halikon kunnan keskiosissa Jokikaustan alueella. Valtaosa Kalkkilasta on asumatonta metsää, ja pääosa kylän rakennuskannasta sijaitsee Jokikaustan tien varrella aivan Kanniston kylän vieressä. Maasto Kalkkilassa on hyvin mäkistä, ja se laskeutuu pohjoisessa jyrkästi syvässä laaksossa virtaavaan Seijärinojaan. Seijärinoja toimii kylän rajana lounas-koilinen -suunnassa. Idästä ja kaakosta vastassa ovat Kannisto ja etelästä Kavantola. Aivan kylän lounaiskolkassa kulkee Seututie 110.


title: Kalkkila

text: Kalkkila sijaitsee Purilanjoen laaksossa, joka on ollut kiinteästi asutettu viimeistään varhaiskeskiajalta lähtien. Kalkkilan päätilasta on maininta Varsinais-Suomen vanhimmassa maakirjassa vuodelta 1540. Isojako toteutettiin kylässä 1782, joskaan sillä ei ollut suuria vaikutuksia kylän rakenteeseen, koska kylässä oli vain yksi kantatila. Kalkkilalla on ollut ainakin neljä torppaa, Valkiakallio, Sillanpää, Tytylä ja Kankare, joista Tytylä on myöhemmin kehittynyt merkittäväksi tilaksi. Siirtoväelle lohkottiin kylän alueelta neljä tilaa.


title: Craig Charles

text: Craig Charles (s. 11. heinäkuuta 1964 Liverpool, Englanti) on englantilainen näyttelijä, stand up -koomikko sekä radio- ja tv-juontaja. Charlesin tunnetuin rooli on Dave Listerin hahmo "Red Dwarf" -sarjassa. Hän on ollut monissa muissakin sarjoissa, esimerkiksi "Hullut japanilaiset" -sarjan juontajana, sekä "Robot Wars" -sarjassa vakiohenkilönä.


title: Even If

text: Even If oli Yhdistyneen kuningaskunnan edustuskappale vuoden 2008 Eurovision laulukilpailuun Belgradissa. Kappale sijoittui finaalissa 14 pisteellä viimeiseksi jaetulle sijalle 23, yhdessä Puolan ja Saksan edustajien kanssa. Kappaleen esitti englantilainen laulaja Andy Abraham. Kappale laulettiin kokonaan englanniksi. Kappaleen ovat säveltäneet ja sanoittaneet Andy Abraham, Andy Watkins ja Paul Wilson. Even If on tyyliltään nopeatempoista soulia.


title: Even If

text: Even If esitettiin lauantaina 24. toukokuuta järjestetyssä Eurovision laulukilpailun finaalissa toisena. Andy Abraham esiintyi sinisessä puvussa, jossa oli joitain hopeanvärisiä osia. Taustalaulajat pukeutuivat täysin mustiin asuihin. Miespuolisilla taustalaulajilla oli valkoinen solmio.


title: Daniel Bertoni

text: Ricardo Daniel Bertoni (s. 14. maaliskuuta 1955 Bahía Blanca) on argentiinalainen jalkapalloilija, joka pelasi hyökkääjänä.


title: Daniel Bertoni

text: Bertoni osallistui urallaan kaksiin MM-kilpailuihin, vuosina 1978 ja 1982. Vuonna 1978 Argentiina voitti maailmanmestaruuden ja Bertoni pelasi turnauksessa kuudessa ottelussa, joissa hän teki kaksi maalia, alkulohkossa Unkaria vastaan ja Argentiinan kolmannen maalin lukemiin 3–1 päättyneessä loppuottelussa Alankomaita vastaan.


title: Dominus

text: Dominus oli tanskalainen death metal -yhtye joka toimi 1990-luvulla. Nykyinen Volbeat-nokkamies Michael Poulsen lauloi ja soitti kitaraa Dominuksessa.


title: Dominus

text: Dominus julkaisi neljä albumia Diehard Recordsin kautta.


title: Zerg

text: Zergit ovat kuvitteellinen rotu Blizzard Entertainmentin pelissä Starcraft. Zergit eivät ole sinänsä yhtä ja samaa rotua, vaan ne ovat sekoitus erilaisia rotuja ja olentoja, jotka ovat muodostuneet yhtenäiseksi "Parveksi" Zergien infestaation takia. Zergeillä ei ole omaa tahtoa, vaan niitä hallitsevat mahtava Ylimieli () ja hänen agenttinsa nimeltä "Cerebratet".


title: Zerg

text: Zergit syntyivät myös Xel'Naga-rodun vaikutuksesta, kuten Protossit, mutta he olivat vasta toinen Xel'Nagan luomus. Kaikki kuitenkin alkoi zergien Ylimielestä, sillä tämä oli ensimmäinen zerg. Ylimieli luotiin Xel'Nagan pimeän voiman avulla ja hänet luotiin siten, että häntä ei voi tuhota kuin samankaltaisilla energioilla. Kun Ylimieli oli valmis, hän alkoi kehittää armeijaa nimeltä "Zergin Parvi". Parvesta tuli nopeasti suurilukuinen ja tämän vuoksi Ylimieli perusti Parveen pesueita, joita kutakin hallitsi yksi Cerebrate. Parhaimmillaan Parvi oli niin suuri, että edes Ylimieli ei tiennyt kuinka paljon pesueita tai Zergejä itsenään oli.


title: Matt Flynn

text: Matthew Flynn, (s. 23. toukokuuta 1970 Woodstock, New York) tunnetaan paremmin taiteilijanimellään Matt Flynn, on yhdysvaltalaisen Maroon 5 -yhtyeen rumpali. Hän korvasi bändissä aikaisemmin soittaneen Ryan Dusickin, joka lähti vuonna 2006 olkavamman takia. Matt on ollut ennen rumpalina ainakin The B-52's:ssa ja Gavin DeGrawissa.


title: Jesse Carmichael

text: Jesse Royal Carmichael (s. 2. huhtikuuta 1979 Boulder, Kalifornia) on yhdysvaltalaisyhtye Maroon 5:n kosketinsoittaja. Hän aloitti ensin Kara's Flowersin aikoina kitaristina, mutta siirtyi sitten kosketinsoittajaksi.


title: Satu Apo

text: Satu-Katri Apo (s. 13. helmikuuta 1947 Helsinki) on suomalainen folkloristi ja Helsingin yliopiston emeritaprofessori. Hän jäi eläkkeelle 1. maaliskuuta 2011.


title: Satu Apo

text: Apo valmistui ylioppilaaksi Helsingin Tyttönormaalilyseosta 1967 ja filosofian kandidaatiksi Helsingin yliopistossa 1972. Hänen kotimaisen kirjallisuuden pro gradu -tutkielmansa käsitteli Väinö Linnan "Täällä Pohjantähden alla" -trilogiaa. Apo toimi Turun yliopistossa folkloristiikan assistenttina vuodet 1976–1991 ja väitteli siellä filosofian tohtoriksi vuonna 1987. Vuosina 1988–1991 hän työskenteli Helsingin yliopistossa folkloristiikan dosenttina. Folkloristiikan apulaisprofessori Apo oli 1991–1998, minkä jälkeen hän toimi professorina.


title: Satu Apo

text: Apo on tutkinut erityisesti kerrontaa ja kansankulttuurin ilmenemismuotoja aineistonaan muun muassa sadut ja "Kalevala". Hän löysi saduntutkimuksen Vladimir Proppin teorian kautta.


title: Satu Apo

text: Apo on Suomalaisen Tiedeakatemian jäsen vuodesta 2002. Hän on ollut Topelius-seuran puheenjohtaja.


title: Leonid Kizim

text: Leonid Denisovitš Kizim (; 5. elokuuta 1941 Krasni Lyman, Ukrainan neuvostotasavallassa – 14. kesäkuuta 2010) oli kosmonautti. Hän sai kahdesti Neuvostoliiton sankari-palkinnon vuosina 1980 ja 1984.


title: Leonid Kizim

text: Leonid Kizim valmistui sotilaslentäjäksi vuonna 1963 Neuvostoliiton ilmavoimien lentokoulusta Tsernigovissa. Hän toimi koelentäjänä kunnes hänet valittiin lokakuussa 1965 kolmanteen kosmonauteiksi koulutettavien ryhmään.


title: Leonid Kizim

text: Kizim osallistui lennoille Sojuz T-3 vuonna 1980, Sojuz T-10 vuonna 1984 (237 vuorokautta avaruudessa) ja Sojuz T-15 vuonna 1986. Hän kuului varamiehistön jäsenenä Sojuz T-2:een. Hän on ainoa avaruuslentäjä, joka on yhdellä avaruuslennolla vieraillut kahdella avaruusasemalla: vuonna 1986 hän oli 51 vuorokautta Mir-avaruusasemalla ja vieraili 50 vuorokauden ajan Saljut 7-avaruusasemalla. Kaikkiaan hän vietti vajaat 375 vuorokautta avaruudessa.


title: Leonid Kizim

text: Donetskin alueella Ukrainassa syntynyt Kizim siirtyi eläkkeelle vuonna 1987. Kesällä 2010 hän kuoli 68-vuotiaana. Perheeseen kuului vaimo ja kaksi lasta.


title: Koripallo kesäolympialaisissa 1952

text: Koripallo esiintyi Helsingin olympialaisissa 1952 kolmannen kerran olympiatasolla. Kultaa voitti Yhdysvallat. Neuvostoliitto jäi hopealle ja Uruguay pronssille.


title: Koripallo kesäolympialaisissa 1952

text: Turnaukseen ilmoittautui 23 joukkuetta, joista kymmenen pääsi suoraan varsinaiseen olympiaturnaukseen. Loput 13 joukkuetta pelasivat karsintaturnauksen, josta pääsi kuusi joukkueetta jatkoon. Suoraan kisoihin pääsivät Lontoon olympialaisten kuusi parasta (Yhdysvallat, Ranska, Brasilia, Meksiko, Uruguay ja Chile), 1950 maailmanmestari Argentiina, vuoden 1951 Euroopan-mestaruuskilpailujen kaksi parasta (Neuvostoliitto ja Tšekkoslovakia) sekä isäntämaa Suomi.


title: Koripallo kesäolympialaisissa 1952

text: Varsinainen kisaturnaus pelattiin 16 joukkueen kesken. Maat oli jaettu neljään neljän joukkueen lohkoon siten, että Lontoon olympialaisten kaksi parasta, hallitseva maailmanmestari ja Euroopan-mestari olivat eri lohkoissa. Jokaisen lohkon kaksi parasta joukkuetta jatkoivat välierävaiheeseen, joka pelattiin kahdessa neljän joukkueen lohkossa. Välierälohkojen kaksi parasta jatkoivat otteluiden sijoista 1–4, kun kaksi heikompaa jäivät taisteluun sijoista 5–8.


title: Koripallo kesäolympialaisissa 1952

text: Ensimmäisen kierroksen pelit pelattiin Tennispalatsissa. Pelipaikan yleisökapasiteetti oli 1 750, jota pidettiin liian pienenä. Välierät ja loppuottelu pelattiin B-Messuhallissa. Vuonna 1935 rakennettua Messuhallia laajennettiin kisojen takia pohjoiseen päin vuonna 1952.


title: Koripallo kesäolympialaisissa 1952

text: Kumpaakaan areenaa ei pidetty ihanteellisena koripallo-otteluille. Tennispalatsissa oli tarpeeksi peseytymistiloja ja harjoituskenttiä, mutta yleisötilat olivat liian pienet. B-Messuhallin ongelmana oli se, että katsomoiden kaiteet olivat liian lähellä pelikenttää, joka olisi voinut olla liian vaarallista pelaajille. Vaikka FIBA ei kieltänyt pelikentän käyttöä, päätettiin kaiteet silti pehmustaa.


title: Koripallo kesäolympialaisissa 1952

text: Helsinki valittiin kisojen järjestäjäksi jo 21. kesäkuuta 1947. Melkein välittömästi tämän jälkeen kaupungissa alettiin järjestellä tulevia kisoja. Suomen Koripalloliitto solmi Erik von Frenckellin johtaman ”XV Olympiad Helsinki ry:n” kanssa yhteydet jo saman vuoden syyskuussa. Yhdistyksen jäseniin kuuluivat muun muassa valtio, Helsingin kaupunki, Suomen Olympiakomitea sekä sen jäsenjärjestöt.


title: Koripallo kesäolympialaisissa 1952

text: Olympialaisten järjestelytoimikunta kehotti koripalloväkeä perustamaan myös oman toimikuntansa kisoihin. Niinpä toimikunta perustettiin ja sen puheenjohtajaksi valittiin Niilo Tammisalo. Muita Koripalloliiton nimissä olleita olivat Ville Dillemuth ja Eero Castrén. Työväen Urheiluliiton edustajia olivat Joonas Kykkänen, Keijo Viianen ja Aarno Lähteinen. Myöhemmin Viiasen ja Lähteisen tilalle vaihdettiin Pentti Salmi ja Vilho Hakola. Ensimmäisen kerran toimikunta kokoontui yhteen syyskuussa 1950, jonka jälkeen kisajärjestelyt ottivat suuren harppauksen eteenpäin.


title: Koripallo kesäolympialaisissa 1952

text: Kisojen yleiset puutteet saatiin valmiiksi jo vuoden 1951 aikana, jonka jälkeen aloitettiin kisojen yksityiskohtien suunnitteleminen. Elokuussa 1950 aloitti toimintansa järjestelykunnan työvaliokunta, johon kuuluivat Hakola, Rammisalo ja Reino Weuro. Uuden työvaliokunnan töihin kuului muun muassa kisojen kokonaissuunnitelmien laatiminen sekä ihmisten valitseminen kisojen johtotehtäviin. Kisoja varten olympialaisten järjestelytoimikunta osti 60 uutta palloa, joiden lisäksi pallot valmistanut tehdas lahjoitti 25 palloa. Koritelineiden täytyi olla FIBAn sääntöjen mukaiset, jolloin jouduttiin hankkimaan uudet Ranskasta asti.


title: Koripallo kesäolympialaisissa 1952

text: 23 maata ilmoittautui kisoihin, joista kymmenen pääsi suoraan varsinaiseen olympiaturnaukseen. Loput 13 joukkuetta pelasivat karsintaturnauksen, josta pääsi kuusi parasta joukkueetta jatkoon. Suoraan kisoihin pääsivät Lontoon olympialaisten kuusi parasta (Yhdysvallat, Ranska, Brasilia, Meksiko, Uruguay ja Chile), 1950 maailmanmestari Argentiina, vuoden 1951 Euroopan-mestaruuskilpailujen kaksi parasta (Neuvostoliitto ja Tšekkoslovakia) sekä isäntämaa Suomi.


title: Koripallo kesäolympialaisissa 1952

text: Ryhmä 1


title: Koripallo kesäolympialaisissa 1952

text: Ryhmä 2


title: Koripallo kesäolympialaisissa 1952

text: Ryhmä 3


title: Koripallo kesäolympialaisissa 1952

text: 16 joukkuetta jaettiin neljään lohkoon siten, että jokaisessa lohkossa oli kaksi maata, jotka oli sijoitettu turnauksen kahdeksan parhaan joukkoon. Jokaisen lohkon kaksi parasta joukkuetta pääsivät välieriin, joissa oli kaksi neljän joukkueen lohkoa. Välierien kaksi parasta joukkuetta pääsivät pelaamaan sijoista 1–4, kun taas lohkojen kaksi viimeistä joutuivat pelaamaan sijoista 5–8.


title: Koripallo kesäolympialaisissa 1952

text: Turnauksen ensimmäisen kierroksen suurin yllätys koettiin Lohkossa 2, jossa Bulgaria voitti Meksikon ja eteni välieräsarjaan. Lohkossa 1 Yhdysvallat ja Uruguay olivat ylivoimaisia ja Lohkossa 4 Ranska otti kaksi helppoa voittoa, mutta Chile oli tiukilla Kuuban kanssa. Lohko 3 oli alkusarjojen tasaisin. Lopulta lohkonsa viimeiseksi jäänyt Kanada hävisi vain pisteellä Argentiinalle ja kahdella pisteellä Brasilialle, jotka menivät lohkosta jatkoon.


title: Koripallo kesäolympialaisissa 1952

text: Lohko 3 päättäneessä ottelussa, jossa kohtasivat Argentiina ja Brasilia, argentiinalaiset kantoivat surunauhoja. Maassa laajalti ihailtu presidentti Juan Perónin vaimo Eva Perón oli kuollut edellisenä päivänä.


title: Koripallo kesäolympialaisissa 1952

text: Välierävaiheessa nähtiin Lohko A:ssa tasainen taistelu paikasta turnauksen neljän parhaan joukkoon. Uruguay nousi lohkovoittoon, vaikka se kärsi tappion ensimmäisessä ottelussa, joka on jäänyt historiaan ottelun päättäneestä tappelustaan. Ranska johti Uruguayta kahdella pisteellä ottelun loppuhetkillä ja uruguaylaiset hakivat tasoitusta, vaikka heillä oli kentällä enää kolme pelaajaa virhetilien täyttymisen takia. Minuutti ennen loppusummeria Uruguay sai korin, mutta yhdysvaltalainen päätuomari Vincent Farrell vihelsi pelin poikki. Tämän Uruguayn pelaajat ja Farrell kävivät kiivaan keskustelun tilanteesta. Noin viiden minuutin selvittelyn jälkeen Farrell ilmoitti, että kori hyväksytään, sillä rike tapahtui vasta korin jälkeen. Ranska sai aloituksesta pallon ja teki ratkeisevan korin. Uruguayn pelaajat kävivät ranskalaisten korin jälkeen Farrellin kimppuun lyöden ja potkien. Tuomari autettiin lopulta kentältä pois ja yleisön buuatessa uruguaylaisten pelaajat ja toimitsijat uhkasivat jo lähteä katsomoon.


title: Koripallo kesäolympialaisissa 1952

text: Toisessa välierälohkossa odotettiin Yhdysvaltain ja Neuvostoliiton kohtaamista, joka osoittautui kuitenkin pettymykseksi. Ottelu päättyi Yhdysvaltain helppoon 86–58-voittoon. Molemmat maat etenivät kuitenkin turnauksen neljän parhaan joukkoon.


title: Koripallo kesäolympialaisissa 1952

text: Sijoitusottelut päättyivät eri tavalla kuin alun perin oli odotettu. Ranskan ja Bulgarian välisessä pelissä Ranskan peli oli heikkoa ja Bulgaria voitti ottelun, vaikkakaan ei pelannut lähellä parasta peliään. Toisessa pelissä Chile voitti Bulgarian. Sijoituspelissä viidennestä sijasta Brasilia kohtasi Chilen, jonka se oli jo aikaisemmin voittanut turnauksessa luvuin 75–44. Tällä kertaa Chile oli kuitenkin parempi ja voitti ottelun neljällätoista pisteellä. Brasilian huonon pelin syyksi arveltiin väsymystä sekä mahdollinen pettymys huonosta sijoituksesta.


title: Koripallo kesäolympialaisissa 1952

text: Yhdysvallat ja Argentiina pelasivat välieräottelussaan tasaisen ottelun, joka ratkesi Yhdysvaltojen hyväksi vasta loppuhetkillä. Neuvostoliitto sen sijaan pelasi varmasti ja voitti Uruguayn muutaman pisteen erolla.


title: Koripallo kesäolympialaisissa 1952

text: Pronssiottelusta tuli jälleen kuuma. Argentiinan Juan Uder oli vajaa kymmenen minuuttia ennen loppua murtautunut heittopaikkaan. Uruguayn Tabaré Larre Borges kamppasi pahannäköisesti Uderin, joka kaatuessaan hieman huitasi Borgesia jalkaan. Tästä seurasi jälleen pieni tappelu, jonka pystyi paikalle valmiiksi hälytetyt poliisit lopettamaan. Uruguay joutui kuitenkin taistelemaan lopun vajaalla, tosin Argentiinankin pelaajien varoitustili täyttyi myöhemmin, minkä seurauksena Uruguay puolestaan oli ottelun lopun ylivoimaisena ja voittikin pronssia.


title: Koripallo kesäolympialaisissa 1952

text: Turnauksen finaalista muodostui melko tylsä ottelu. Neuvostoliittolaiset tajusivat ennen ottelua, että he voivat voittaa yhdysvaltalaiset vain, jos pystyvät jäädyttämään pelin. Yhdysvallalla oli selvä etu otteluun, sillä heillä oli muun muassa 213-senttinen Bob Kurland ja 209-senttinen Clyde Lovellette, kun Neuvostoliiton pisin pelaaja oli 193 senttimetriä pitkä. Neuvostoliiton taktiikka onnistui, sillä pelissä tehtiin huomattavan vähän koreja. Yhdysvallat oli silti parempi pistein 36–25.


title: Ute Geweniger

text: Ute Geweniger (24. helmikuuta 1964 Chemnitz) on saksalainen uimari ja olympiavoittaja, joka edusti urallaan Saksan demokraattista tasavaltaa. Hän voitti urallaan kaksi olympiakultaa, Moskovassa 1980 100 metrin rintauinnista sekä 4 × 100 metrin sekauintiviestistä.. Hän rikkoi urallaan yhteensä yhdeksän maailmanennätystä, seitsemän henkilökohtaisissa lajeissa sekä kaksi viesteissä.


title: Ute Geweniger

text: Geweniger voitti urallaan myös kaksi maailmanmestaruutta, Guayaquilissa 1982, sekä huimat yhdeksän Euroopan mestaruutta. Geweniger lopetti uransa 20-vuotiaana vuonna 1984, koska hän ei voinut osallistua Los Angelesin kesäolympialaisiin olympiaboikotin takia.


title: Ute Geweniger

text: Geweniger valittiin "Swimming World Magazine" -lehden äänestyksissä maailman vuoden naisuimariksi vuonna 1983, sekä Euroopan vuoden naisuimariksi vuosina 1981 ja 1983. Swimming World mitätöi kaikki Saksan demokraattisen tasavallan uimarien tittelit vuonna 2013 DDR:n systemaattisen dopingohjelman vuoksi.


title: Martina Halinárová

text: Martina Halinárová (s. 22. huhtikuuta 1973 Dolný Kubín) on slovakialainen ampumahiihtäjä, takaa-ajon MM-mitalisti.


title: Martina Halinárová

text: Halinárová aloitti ampumahiihtouransa vuonna 1992 ja osallistui maailmancupiin ensimmäisen kerran kaudella 1992–1993 ja aikuisten arvokilpailuihin Antholzin MM-kilpailuihin 1995.


title: Martina Halinárová

text: Halinárová hiihti avausosuudet Slovakian viestikvartetissa, joka sijoittui neljänneksi sekä Antholzin MM-kisoissa 1995 ja Naganon olympialaisissa 1998. Hän oli viides 2000 Oslon MM-kisojen normaalimatkalla ja Salt Lake Cityn olympialaisten 2002 viestikilpailussa.


title: Martina Halinárová

text: Halinárová nousi sprintin seitsemänneltä sijalta takaa-ajon MM-hopealle Kontiolahdella 1999. Yhden sakkokierroksen toiselta makuupaikalta ampunut Halinárová hävisi voittaja Olena Zubrylovalle yli minuutin verran – Zubrylova ampui kaksi sakkoa. Pronssimitalisti Martina Zellner hävisi noin kuusi sekuntia Halinároválle – hänkin ampui kaksi ohilaukausta.


title: Martina Halinárová

text: Maailmancupissa Halinárová on voittanut yhden osakilpailun; normaalimatkan Lahdella kaudella 1994–1995. Palkintokorokkeelle hän on sijoittunut yhteensä neljä kertaa – lisäksi kerran toiseksi ja kaksi kertaa kolmanneksi. Hän sijoittui kauden 1992–1993 loppupisteissä kahdeksanneksi.


title: XD

text: XD tai xD tarkoittaa seuraavia asioita:


title: Karpov-lähetti

text: Karpov-lähetiksi kutsutaan lähettiä, jonka valkea on palauttanut ruutuun f1 linnoitettuaan ja siirrettyään torninsa e-linjalle. Nimitys tulee shakin monikertaisen maailmanmestarin Anatoli Karpovin sukunimestä.


title: Unkari yleisurheilun maailmanmestaruuskilpailuissa

text: Unkari on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Sen maineikkaimmat yleisurheiluvuodet ovat kauempana menneisyydessä, joten MM-kilpailuissa se on saavuttanut vain kolmetoista mitalia, joista yksikään ei ole kultainen.


text: Helsingin MM-kilpailuissa 1983 Unkarin paras urheilija oli neljänneksi pituushypyssä sijoittunut László Szalmá. Roomassa 1987 Attila Kovács sijoittui 100 metrin juoksussa neljänneksi Ben Johnsonin käryttyä vuotta myöhemmin dopingista ja tultua hylätyksi. Tokiossa 1991 maa saavutti ensimmäiset mitalinsa István Bagyulan sijoittuessa seiväshypyssä hopealle ja Attila Horváthin kiekonheitossa pronssille. Stuttgartissa 1993 Unkarin ainoa mitalisti oli moukarinheitossa pronssille sijoittunut Tibor Gécsek, joka uusi suorituksensa kaksi vuotta myöhemmin Göteborgissa. Toinen Göteborgin unkarilaismitalisti oli seitsenottelussa pronssille sijoittunut Rita Ináncsi.


text: Ateenan MM-kilpailuissa 1997 paras unkarilainen oli moukarinheitossa neljänneksi sijoittunut olympiavoittaja Balázs Kiss. Sevillassa 1999 toinen moukarimies Zsolt Németh voitti hopeaa. Edmontonissa 2001 saaliina oli kaksi neljättä sijaa, joista toisen saavutti kymmenottelija Attila Zsivóczky ja toisen pituushyppääjä Tünde Vaszi. Pariisissa 2003 hopeamitalille ylsivät kiekonheittäjä Róbert Fazekas ja moukarinheittäjä Adrián Annus, jotka molemmat jäivät vuotta myöhemmin Ateenan olympialaisissa kiinni huijauksesta dopingtestin yhteydessä ja menettivät olympiavoittonsa.


text: Helsingin MM-kilpailuissa 2005 Unkarin ainoa mitalisti oli pronssille yltänyt Attila Zsivóczky. Osakassa 2007 Unkari jäi ilman mitaleja parhaina urheilijoinaan viidenneksi sijoittuneet kiekonheittäjä Gábor Máte ja moukarinheittäjä Krisztián Pars. Berliinissä 2009 unkarilaisista pisteille ylsivät neljänneksi sijoittunut Pars sekä kuudenneksi sijoittunut kiekonheittäjä Zoltán Kövágó. Daegussa 2011 Krisztián Pars saavutti moukarinheitossa hopeaa ja oli ainoa kahdeksan parhaan joukkoon yltänyt unkarilainen. Moskovassa 2013 Pars saavutti jälleen hopeaa, ja naisten moukarinheitossa Éva Orbán sijoittui seitsemänneksi. Pekingissä 2015 Pars sijoittui neljänneksi samoin kuin kuulantyönnössä Anita Márton, ja kolmannen pistesijan Unkarille toi seitsenottelussa kuudenneksi sijoittunut Györgyi Zsivoczky-Farkas. Lontoossa 2017 Anita Márton saavutti kuulantyönnössä hopeaa, Balázs Baji 110 metrin aitajuoksussa pronssia ja lisäksi Máté Helebrand sijoittui 50 kilometrin kävelyssä kuudenneksi.


title: Charles Socarides

text: Charles W. Socarides (24. tammikuuta 1922 – 25. joulukuuta 2005) oli yhdysvaltalainen psykiatri ja psykoanalyytikko. Hän keskittyi tutkimuksessaan homoseksuaalisuuteen, sen syntyyn ja siitä "eheytymisen" mahdollisuuteen.


title: Charles Socarides

text: Socarides oli yksi "National Association for Research & Therapy of Homosexualityn" perustajista vuonna 1992. Täysin maallinen, itseään tieteellisenä pitävä järjestö tukee homojen ja bi-ihmisten mahdollisuutta hoitoon seksuaalisen suuntautumisen muuttamiseksi.


title: Charles Socarides

text: Socarides itse tarjosi uransa aikana hoitojaan lukuisille homo- ja biseksuaaleille. Häneltä ilmestyi useita kirjoja. Hänen poikansa Richard (s. 1954) on avoimesti homoseksuaali.


title: From the Vaults

text: From the Vaults on Nazarethin harvinaisempia kappaleita ja versioita sisältävä kokoelma-albumi.


title: Svenn Stray

text: Svenn Thorkild Stray (11. helmikuuta 1922 – 20. toukokuuta 2012) oli norjalainen konservatiivipuolueen poliitikko. Hän syntyi Arendalissa ja valmistui juristiksi.


title: Svenn Stray

text: Stray istui Norjan parlamentissa Stortingetissa vuosina 1958–1985. Hän toimi myös maansa ulkoministerinä vuosina 1971–1972 ja 1981–1986.


title: Kawasaki KMX

text: Kawasaki KMX 125 on japanilaisvalmisteinen, vuosina 1986–2002 valmistettu 125 cm³ enduromoottoripyörä.


title: Kawasaki KMX

text:
Kuutiotilavuus:125.00 cm^3
Sylinterien lukumäärä:1
Tahteja:2
Teho:15 HP (10.9 kW)) @ 8500 RPM
Vääntö:14,7 Nm @ 7500 RPM
Poraus x Isku:54.0 x 54.4 mm
polttoaine järjestelmä:kaasutin
Vaihdelaatikko:6-vaihteinen
Vetotapa:ketju
Kuivapaino:110.0 kg
Istuin Korkeus:865 mm
Akseliväli:1,375 mm
Bensatankin tilavuus:9.30l


title: Move Me

text: Move Me on Nazarethin studioalbumi. Se julkaistiin vuonna 1994.


title: Boogaloo

text: Boogaloo on Nazarethin studioalbumi vuodelta 1998. Se jäi myös rumpali Darrell Sweetin viimeiseksi hänen kuoltua albumia seuranneella kiertueella. Albumi sai hyvän vastaanoton niin kriitikoiden kuin fanienkin keskuudessa.


title: Greatest Hits Volume II (Nazareth)

text: Greatest Hits Volume II on Nazarethin kokoelma ja jatkoa vuonna 1975 julkaistulle "Greatest Hits"-albumille.


title: Puola yleisurheilun maailmanmestaruuskilpailuissa

text: Puola on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saavuttanut yhteensä 53 mitalia, joista seitsemäntoista on kultaa. Vain yksissä kisoissa se on jäänyt ilman mitalia. Maa on saavuttanut mitaleja kaikista lajiryhmistä.


text: Puolan menestyneimmät MM-kisaurheilijat ovat kolminkertaiset maailmanmestarit kävelijä Robert Korzeniowski sekä moukarinheittäjät Anita Włodarczyk ja Paweł Fajdek. Muut puolalaiset maailmanmestarit ovat Helsingissä 1983 kolmiloikan voittanut Zdzisław Hoffmann ja kuulantyönnön voittanut Edward Sarul, Tokiossa 1991 maratonjuoksun voittanut Wanda Panfil, Sevillassa 1999 miesten 4 × 400 metrin viestijuoksun voittanut joukkue, Edmontonissa 2001 moukarinheiton voittanut Szymon Ziółkowski, Berliinissä 2009 seiväshypyn voittanut Anna Rogowska, Daegussa 2011 seiväshypyn voittanut Paweł Wojciechowski ja Pekingissä 2015 kiekonheiton voittanut Piotr Małachowski. Ilman mitalia Puola jäi Roomassa 1987, kun sen parhaat urheilijat olivat neljänneksi sijoittuneet 800 metrin juoksija Ryszard Ostrowski ja seiväshyppääjä Marian Kolasa.


title: James Rollins

text: James Rollins (oikea nimi Jim Czajkowski, s. 7. joulukuuta 1961) on yhdysvaltalainen fantasia- ja jännityskirjailija. Fantasiaromaaneja hän on kirjoittanut nimellä James Clemens. Rollinsilta on julkaistu suomeksi "Indiana Jones ja kristallikallon valtakunta" -elokuvan romaaniversio (2008).


title: Rauman sellutehdas

text: Botnian Rauman sellutehdas on Metsäliitto-konserniin kuuluva nykyaikainen sellutehdas Raumalla. Rauman sellutehtaasta tuli osa Metsä-Botnia-konsernia vuonna 2000, jolloin Metsä-Rauma fuusioitiin Metsä-Botniaan. Tehtaan kapasiteetti on 630 000 t havuselluloosaa vuodessa. Henkilöstöä tehtaalla on 125.


title: Live at the Beeb

text: Live at the Beeb on Nazarethin vuosien 1972–1977 BBC-esiintymisistä koottu livealbumi. Ensimmäinen levy on koottu studiosessioista ja toinen livekonserteista.


title: Live at the Beeb

text:
CD 1:
CD 2:


title: Homecoming (Nazarethin albumi)

text: Homecoming on skotlantilaisen hard rock -yhtyeen Nazarethin livealbumi vuodelta 2002. Se taltioitiin Glasgow’ssa, Skotlannissa.


title: Rudolf Spielmann

text: Rudolf Spielmann (5. toukokuuta 1883 Wien – 20. elokuuta 1942) oli itävaltalainen shakin suurmestari. Hän oppi pelaamaan jo hyvin varhaisella iällä ja häntä esiteltiin ihmelapsena, mikä ei estänyt häntä myöhemmin kohoamasta suurten mestarien luokkaan. Spielmann oli gambiittipelien viimeinen runoilija, erityisesti hän halusi elvyttää kuningasgambiitin. Hän saavutti parhaat tuloksensa itseään heikompia pelaajia vastaan, jotka menivät sekaisin monimutkaisissa asemissa. Hermostuneena ja temperamentiltaan kuohahtelevana hän on ollut hyvin epätasainen tuloksissaan. Parhaat ovat: Abbazia 1922, ensimmäinen palkinto, San Sebastian 1912, jaettu toinen palkinto Aron Nimzowitchin kanssa, Pistyan 1912, toinen palkinto, Baden 1914, ensimmäinen palkinto ja Semmering 1914, ensimmäinen palkinto. Spielmann kuoli vuonna 1942.


title: The Very Best of Nazareth

text: The Very Best of Nazareth on Nazareth-yhtyeen kokoelma vuodelta 2002. Yhtyeen jäsenet olivat mukana valitsemassa kokoelman kappaleita.


title: The Newz

text: The Newz on Nazarethin studioalbumi vuodelta 2008.


title: U.S.C.H!

text: USCH! tai U.S.C.H! on Turmion Kätilöiden kolmas albumi. Se julkaistiin 11. kesäkuuta 2008 TK:n oman levy-yhtiön, Raha Recordsin, kautta. Levy julkaistiin levynjulkaisukeikan yhteydessä ilmaiseksi Internetissä. "USCH!" on ensimmäinen albumi, jossa on yhtyeen täysin omia englanninkielisiä kappaleita. Albumi jäi Turmion Kätilöiden viimeiseksi yhteistyöksi kitaristi DJ Vastapallon kanssa.


title: U.S.C.H!

text: Albumilta julkaistiin single "Minä määrään" 21. toukokuuta Internetissä. Single sisältää myös Kikan "Sukkula Venukseen" -kappaleesta tehdyn englanninkielisen cover-version "Shuttle to Venus", joka sisällytettiin myös albumille.


title: U.S.C.H!

text:
Albumi julkaistiin fyysisessä muodossa, uudella kansikuvalla ja kolmella bonuskappaleella varustettuna 20.5.2009. Levy meni ilmestyttyään albumilistan sijalle 6.
Kaikki kappaleet kirjoittaneet MC Raaka Pee ja DJ Vastapallo, ellei toisin mainita.


title: UNC

text: UNC on lyhenne, joka voi viitata muun muassa seuraaviin:


title: Shakin maailmanmestaruusottelu 1907

text: Shakin maailmanmestaruusottelu käytiin vuonna 1907 Emanuel Laskerin ja Frank Marshallin välillä. Ottelu pelattiin Yhdysvalloissa 26. tammikuuta - 6. huhtikuuta. Pelipaikkoina toimivat New York, Philadelphia, Washington, Baltimore, Chicago ja Memphis. Maailmanmestaruuteen vaadittiin kahdeksan voittoa.


title: Shakin maailmanmestaruusottelu 1907

text: Lasker voitti ottelun ja säilytti mestaruutensa. Hän saavutti kahdeksan voittoa viidessätoista pelissä. Seitsemän peliä päättyi tasan.


title: Shakin maailmanmestaruusottelu 1907

text: Huomattavaa on, että Marshall käytti mustilla pelatessaan aina ranskalaista puolustusta.


title: Niels E. Nielsen

text: Niels Erik Nielsen (13. helmikuuta 1924 – 9. marraskuuta 1993) oli tanskalainen tieteiskirjailija. Nielsen oli ammatiltaan puuseppä. Nielsen julkaisi esikoisteoksena vuonna 1950, ja hänen läheisimmäksi tyylilajikseen tuli tieteiskirjallisuus. Hänen teoksiaan julkaistiin useissa maissa 1970-luvulla.


title: Niels E. Nielsen

text: Nielseniltä on suomennettu romaani "Vartija" (1974) ja novelli ”Mies joka ei saanut soittaa” (1972) valikoimassa "Maailma mielen mukaan" (1986).


title: Jussi Heikkilä (yleisurheilija)

text: Jussi Sakari Heikkilä (s. 21. maaliskuuta 1983 Forssa) on suomalainen yleisurheilija, jonka päämatka on 400 metrin aitajuoksu. Hän edustaa Viipurin Urheilijoita ja hänen valmentajansa on Matti Heikkilä.


title: Jussi Heikkilä (yleisurheilija)

text: Heikkilä on voittanut 400 metrin aitajuoksun Suomen mestaruuden Lappeenrannassa 2007 ajalla 50,53 ja Espoossa 2009 ajalla 50,84. Hopeaa hän on saanut Vaasassa 2004 ajalla 50,76, Kajaanissa 2010 ajalla 52,14 ja Vaasassa 2013 ajalla 52,14. 400 metrin juoksussa Heikkilä on saavuttanut sisäradoilla SM-kultaa vuonna 2004 sekä ulkoradoilla SM-hopeaa vuosina 2004 ja 2007. Hän voitti sisäratojen SM-kultaa 300 metrin aitajuoksussa 2012.


title: Jussi Heikkilä (yleisurheilija)

text: Heikkilä osallistui Münchenin EM-kilpailuihin 2002 sijoittuen 400 metrin aitojen alkuerässään seitsemänneksi. Berliinin MM-kilpailuissa 2009 hän karsiutui alkuerissä ajalla 51,42 s. Hän karsiutui alkuerissä myös Barcelonan EM-kilpailuissa 2010 sekä Helsingin EM-kilpailuissa 2012. Torinon sisäratojen EM-kisoissa 2009 hän osallistui 400 metrille karsiutuen alkuerissä.


title: Jussi Heikkilä (yleisurheilija)

text: Heikkilä on opiskellut Yhdysvalloissa South Carolinan yliopistossa ja hän valmistui keväällä 2009. Vuonna 2008 hän sijoittui neljänneksi NCAA:n mestaruuskilpailuissa ajalla 49,69.


title: Telemetria

text: Telemetria on laitetietojen lähettämistä matkan päästä esimerkiksi radiolähettimillä. Esimerkiksi avaruusalusten laitteiden tilaa seurataan maa-asemilta käsin telemetrian avulla.


title: Inguušit

text: Inguušit () on etninen ryhmä Pohjois-Kaukasiassa Venäjällä. Pääosa heistä asuu Ingušian tasavallassa. Inguušit puhuvat pohjoiskaukasialaisiin kieliin kuuluvaa inguušin kieltä. Uskonnoltaan he ovat pääasiassa sunnimuslimeita. Inguušit ovat niin kielellisesti kuin etnisestikin läheistä sukua tšetšeeneille.


title: Inguušit

text: Suurin osa inguušeista asuu Ingušian tasavallassa, missä heitä oli 361 057 vuonna 2002. Naapuritasavallassa Pohjois-Ossetia-Alaniassa heitä asui 21 442 vuonna 2002. Pohjois-Ossetian inguušit asuvat pääasiassa Prigorodnin piirissä, joka liitettiin Pohjois-Ossetiaan 1940-luvun lopulla, kun inguušit karkotettiin Keski-Aasiaan. Toisessa naapuritasavallassa Tšetšeniassa inguušeja asui 2 914 vuonna 2002. Kaikkiaan Venäjällä asui 413 016 vuonna 2002. Inguušien karkotuksen jäljiltä Kazakstanissa on pieni inguušivähemmistö, vaikka suurin osa onkin palannut kotiseudulleen Neuvostoliiton purettua karkotuspäätöksen vuonna 1957. Vuonna 1999 Kazakstanissa asui 16 893 inguušia. Kazakstanin inguušien määrä on laskussa paluumuuton vuoksi. Vielä vuonna 1989 Kazakstanissa asui 19 914 inguušia.


Neuvostoliiton varhainen rakettitutkimus on ajanjakso neuvostoliittolaisessa rakettitutkimuksessa 1950-luvulle asti. Venäläinen Konstantin Tsiolkovski tutki teoreettisesti avaruuslentojen mahdollisuutta jo 1900-luvun alussa. Hän muotoili rakettien perusyhtälöt ja toi esille nestemäistä polttoainetta käyttävän raketin idean. 1930-luvun alussa Neuvostoliittoon syntyi rakettiyhdistys GIRD ja pian valtion laitos RNII, jossa tutkittiin raketteja. Varhaisia raketteja tutki mm. Sergei Koroljov. GIRD laukaisikin GIRD-X-nesteraketin 1930-luvulla kilometrien korkeuteen. Toisen maailmansodan jälkeen Neuvostoliitto pakkosiirsi Saksasta rakettitutkijoita, He auttoivat Neuvostoliittoa kehittämään suurraketteja. Monien ohjusten jälkeen päädyttiin 1957 R-7-rakettiin, joka soveltui avaruusraketiksi.


title: Neuvostoliiton varhainen rakettitutkimus

text: Todellisena avaruustekniikan teorian edelläkävijänä pidetään venäläistä Konstantin Tsiolkovskia, joka muotoili rakettien perusyhtälöt ja toi esille nestemäistä polttoainetta käyttävän ja lopulta myös monivaiheraketin ajatuksen vuonna 1929. Tsiolkovski päätteli aivan oikein, että vety on tehokkain raketin ajoaine. Tsiolkovski hahmotteli summittaisia kaavakuvia rakettien rakenteiksi ja julkaisi ajatuksiaan muun muassa kirjoissaan 1920-luvulla, mutta Tsiolkovski ei kyennyt toteuttamaan ajatuksiaan käytännössä.


text: Neuvostoliitossa alkoi vuonna 1931 toimia rakettitutkimusyhdistys GIRD, jonka ensimmäinen johtaja oli Fridrikh Tsander vuoteen 1933. Tsanderin kuoltua vuonna 1933 lavantautiin yhdistyksen johtoon siirtyi Sergei Koroljov. Yhdistyksessä toimivat muun muassa Leonid Duškin ja Valentin Gluško. Mm. erillisen kuualuksen ja kuun kiertolaisaluksen teoriassa esille tuoneelle Juri Kondratjukille tarjottiin yhdistyksen johtajan paikkaa, mutta tämä kieltäytyi. 21. syyskuuta 1933 Neuvostoliitto perusti suihkututkimusinstituutti RNII:n määräyksellä, joka yhdisti Leningradin kaasudynamiikan laboratorion GDL:n ja Moskovan GIRD:n.


text:
RNII:n/GIRD:in jäsenet kehittivät maailman ensimmäisen hybridiraketin Gird-09:n, jossa käytettiin sekä kiinteää että nestemäistä polttoaineen osaa. GIRD-X oli ensimmäinen venäläinen nesteraketti, amerikkalainen Goddardhan oli kokeillut nesterakettiaan jo vuonna 1926. Gird-X lensi ensi koelennollaan vain 80 metriä, mutta nousi vuoteen 1937 jatketuissa uusissa kokeissa huomattavasti ylemmäs. Alun rakettikehitelmät nousivat vain kymmenien-satojen metrien korkeuteen.
15. elokuuta vuonna 1936 Tikhonravovin ideoima 3 metriä pitkä Aviavnito-raketti lensi jo 2400 metrin korkeuteen .
Korolev suunnitteli tuloksetta rakettikäyttöisiä lentokoneita 1930-luvulla. Hieman ennen toista maailmansotaa monet venäläiset rakettitutkijat joutuivat vuosiksi Stalinin vuoden 1938 puhdistusaallossa työleireille. Vuoden 1941 tienoilla venäläiset rakettitutkijat suunnittelivat Katjuša-raketinheittimen, niin sanotut "Stalinin urut".


text: Toisen maailmansodan jälkeen venäläiset vangitsivat monia V2-raketin kehittelyssä mukana olleet insinöörejä, teknikoita ja tutkijoita. Nämä auttoivatkin Neuvostoliittoa kehittämään ensimmäiset suurrakettinsa, jotka olivat ohjuksia. Venäläiset saivat tietää V-2:sta vuonna 1944 Churchillilta. Samana vuonna he saivat haltuunsa puolesta ensimmäiset V-2:n osat. Tärkeimmät saksalaiset rakettitutkijat olivat Wernher von Braunin johdolla karanneet amerikkalaisten puolelle, mikä oli venäläisille suuri pettymys.


text: Venäläiset pyrkivät saamaan Saksasta käsiinsä kaiken mahdollisen tiedon V-2:sta. Venäläiset saapuivat Peenemündeen ja myöhemmin länsivaltojen tekemien alueluovutusten takia myös Nordhausenin V2-tehtaaseen, mistä löysivät V2-tekniikkaa, vaikka amerikkalaiset olivatkin vieneet sieltä parhaat laitteet ja osat. Rekrytoijat etsivät rakettiasiantuntijoita. Venäläiset saivat palkkalupauksilla Helmut Gröttrupin puolelleen. Alussa saksalaiset työskentelivät Bleicherodessa itäisessä Saksassa silloisella neuvostoliiton miehitysvyöhykkeellä, mutta salainen poliisi pakkosiirsi heidät vuonna 1946 Neuvostoliiton alueelle länsimaisten vakoilijoiden ulottumattomiin. Ensin saksalaiset työskentelivät eri paikoissa venäläisten alaisuudessa, mutta aikaa myöten heidät siirrettiin kaikki samaan paikkaan Gorodomljan saarelle.


text: Venäläinen ja saksalainen ryhmä kilpailivat uusien ohjusten kehittelyissä, ja saksalainen ryhmä teki monesti parempaa työtä, ja heidän ajatuksensa hyväksyttiin tulevien rakettien pohjaksi. Saksalaisten työtä vaikeutti se, että Neuvostoliiton teollisuus 1940-luvun lopulla vastasi Saksan teollisuutta 1930-luvun alussa. Saksalaiset työskentelivät omalla alueellaan, ja saivat vain hyvin vähän tietoja Neuvostoliiton rakettiohjelman kehityksestä. He eivät tienneet R-1:n koelaukaisusta syyskuussa 1948.


text:
Saksalaiset rakettitutkijat saivat palata kotimaahansa 1951-1955, kun heidän osaamisensa oli hyödynnetty. Valtion ja armeijan puolelta uutta Neuvostoliiton rakettiohjelmaa johti Dmitri Ustinov. Rakettitutkija Sergei Koroljov vapautui vankeudesta.
Venäläiset laukaisivat ensimmäisen V-2:nsa 18. lokakuuta 1947 Kapustin Jarista. Samana syksynä laukaistiin vaihtelevalla menestyksellä kaiken kaikkiaan 11 V-2:ta. Saksalaisen Helmut Gröttrupin ja muidenkin saksalaisten avulla tuotettiin hieman paranneltu V-2, joka nimettiin täällä R-1:ksi ja lännessä SS-1 Scunneriksi. Tämän ohjuksen komponentit olivat V-2:een verrattuna silloisesta Neuvostoliitosta saatavissa olevia.


text: Ohjuksen RD-100-moottori, joka oli käytännössä sama kuin V-2:n moottori, käytti alkoholia ja nestehappea ja kantoi 270 km päähän. Tämä ohjus oli 17 m pitkä. Kaksi ensimmäistä R-1:n koelaukaisua epäonnistuivat. Kolmas laukaisu 10. lokakuuta 1948 oli menestys.. 12 R-1:tä vietiin Kapustin Jariin, mistä 9 laukaistiin, ja laukaistuista 7 osui kohteisiinsa. Niinpä venäläiset laukaisivat amerikkalaisten tavoin ylempään ilmakehään tutkimusraketteja, joissa oli matkustajina mm. koiria laskuvarjolla palautettavaksi. R-1:stä kehitettiin luotainraketiksi kuusi kertaa laukaistu versio R-1A. ensimmäinen R-1A lensi huhtikuussa 1949.. Ensimmäisessä R-1A:ssa kokeiltiin taistelukärjen irrottamista itse raketista sen palattua loppuun. Tämä raketti on sama kuin V-1A tai V-2A.


text: Venäläisten suurrakettien kehitystyötä motivoi lähinnä tarve kehittää uusia ohjuksia, joiden kantomatkan pidentäminen vei väistämättä asteittain kohti avaruusrakettia. Ensimmäinen venäläisten ja saksalaisten kehittämä uusi raketti oli pidennetty ja parannettu V-2, R-2 eli SS-2 Sibling, joka kantoi 550 km ja painoi noin 1,5 kertaa niin paljon kuin V-2. Tämän ohjuksen ensi koelento oli 1949, mutta se otettiin käyttöön armeijassa vasta 50-luvun alkuvuosina. Tämä oli ensimmäinen venäläinen ohjus, jossa paluukärki irrotettiin erilleen. Ohjus oli yhtä tarkka kuin R-1 vaikka kantoi kaksi kertaa kauemmas.


text:
V2-tekniikan pohjalta kehitettiin lyijykynän muotoinen R-11 eli SS-1B Scud-A, joka kantoi vain 130 km päähän ja oli siten taktinen ohjus. Sen tarkkuus oli vain 4000 m, joka heikensi sen sotilaallista käytettävyyttä. Tämän takia ohjuksesta kehiteltiinkin myöhemmin tarkempia versioita. Ensimmäinen venäläinen strateginen ohjus oli vuonna 1955 ensi kertaa kokeiltu R-5, jonka paranneltu versio oli R-5M, joka tunnettiin lännessä nimellä SS-3 Shyster oli V-2:n teknologian äärimmäinen sovellus.
Tämä raketti tunnetaan myös nimellä V5V.


text: Se kantoi 1200 km eli Euroopan alueelle. Raketti oli kaksi kertaa V-2:ta painavampi ja noin 20 m pitkä. Ohjuksen tarkkuus oli venäläisten mukaan noin 1,5 km radio- ja inertiaohjauksen ansioista. 1950-luvun puolivälin jälkeen Koroljovin ryhmä onnistui kehittämään jättimäisen mannertenvälisen ohjuksen nimeltä R-7 Semjorkan, joka oli epäkäytännöllinen sotilaalliseen käyttöön suuren kokonsa ja hitaan laukaisuaikansa takia, mutta sopiva avaruusraketiksi. Myös tässä raketissa näkyy saksalainen rakettiperinne.


title: Djalma Campos

text: Djalma Braume Manuel Abel Campos (s. 30. toukokuuta 1987 Luanda) on angolalainen jalkapalloilija, pelipaikaltaan hyökkääjä. Hän on seuratasolla edustanut muun muassa portugalilaisia Marítimoa ja Portoa. Hän on pelannut Angoan maajoukkueessa 41 ottelua ja tehnyt niissä kuusi maalia kevääseen 2018 mennessä.


title: Vesa-Pekka Pihlavisto

text: Vesa-Pekka Pihlavisto (s. 15. huhtikuuta 1965 Helsinki) on suomalainen yleisurheilija, jonka päämatka oli 400 metrin aitajuoksu. Hän edusti Helsingin Kisa-Veikkoja ja häntä valmensivat Kurt Eriksson ja Seppo Haavisto.


title: Vesa-Pekka Pihlavisto

text: Pihlavisto voitti 400 metrin aitajuoksun Suomen mestaruuden kaikkiaan kuusi kertaa. Hän osallistui Stuttgartin MM-kilpailuihin 1993 sekä Splitin 1990 ja Helsingin 1994 EM-kilpailuihin pudoten kuitenkin joka kerta alkuerissä. Pihlavisto juoksi 26. heinäkuuta 1994 oman ennätyksensä ja tuolloisen Suomen ennätyksen 49,69.


title: Hesse

text: Hesse tai Heße voi tarkoittaa seuraavia:


title: Hei, olen Susan

text: Hei, olen Susan () on yhdysvaltalainen Warner Brosin tuottama ja Clyde Phillipsin luoma tilannekomedia, joka huomioitiin kaksi kertaa Emmy- ja Golden Globe -ehdokkuudella. Sarjaa esitettiin ensi kerran Yhdysvalloissa NBC:llä vuosien 1996–2000 aikana yhteensä 93 jakson verran.


title: Hei, olen Susan

text: Suomessa sarjaa esitettiin ensi kerran Nelosella 12. lokakuuta 1997, vuonna 2008 Kino TV:llä ja vuonna 2009 MTV3:lla.


title: Janne Mäkelä (juoksija)

text: Janne Tapani Mäkelä (s. 2. helmikuuta 1979 Oulu) on suomalainen yleisurheilija, jonka päämatka on 400 metrin aitajuoksu. Mäkelä edustaa Oulun Pyrintöä ja häntä valmentaa Jukka Sihvonen.


title: Janne Mäkelä (juoksija)

text: Mäkelä on voittanut 400 metrin aitajuoksussa neljä yleisen sarjan Suomen mestaruutta. Hän osallistui Münchenin EM-kilpailuihin 2002 sijoittuen alkuerässään kuudenneksi. 24. elokuuta 2002 hän juoksi Helsingissä oman ennätyksensä ja tuolloisen Suomen ennätyksen 49,59. Seuraavana talvena hän juoksi Mustasaaressa 400 metrin aitajuoksun tuolloisen sisäratojen Suomen ennätyksen 50,86.


title: Janne Mäkelä (juoksija)

text: Janne Mäkelän nuorempi veli on jalkapalloilija Juho Mäkelä.


title: Peppi Puolakka

text: Peppi Ilona Puolakka (ent. Kuula) on Sara Parikan esittämä kuvitteellinen hahmo televisiosarjassa "Salatut elämät", jossa hän on ollut mukana vuosina 2008–2014 sekä 2015–2016. Peppi esiintyy myös "Salattujen elämien" spin-off-sarjassa "Tuuliranta" sekä sarjaan perustuvassa elokuvassa "Nightmare – painajainen merellä" ja sen jatko-osassa. Hahmo vieraili sarjassa lyhyesti keväällä 2015, mutta palasi takaisin sarjaan marraskuussa 2015. Hahmo poistui sarjasta maaliskuussa 2016 Parikan raskauden vuoksi, mutta vieraili sarjassa jälleen syksyllä 2016. Hahmon uutisoitiin palaavan sarjaan syksyllä 2017 ja hänet nähtiin ruudussa ensimmäistä kertaa yli vuoteen 23. marraskuuta 2017.


title: Peppi Puolakka

text: Peppi eli pitkään Lahdessa kaksin äitinsä Veera Puolakan kanssa. Pepin isä oli kuollut sarjan ulkopuolella. Opettajana työskennellyt Veera rakastui luokallaan olleen Sampo Kaukovaaran isään Panuun. Panun ja Sampon lisäksi Peppi sai uudet perheenjäsenet Kaukovaaran kaksossisaruksista Ainosta ja Otosta. Pian perhe muutti Helsinkiin, koska Veera oli saanut työpaikan helsinkiläiseltä yläasteelta ja lentokapteenina työskentelevä Panukin olisi lähempänä Helsinki-Vantaan lentoasemaa. Kaksoset jatkoivat koulua Helsingissä ala-asteella ja Peppi oli samalla yläasteella kuin Veera. Myöhemmin Peppi sai lapsen, Taiga Kuulan, silloisen miehensä Sergei Kuulan kanssa. Sittemmin Sergei ja Peppi erosivat ja Peppi muutti Taigan kanssa Rovaniemelle.


title: Peppi Puolakka

text: Peppi ja Sampo ihastuivat, mutta eivät uskaltaneet edetä suhteessa. Välit viilenivät, kun Sampo luki Pepin päiväkirjaa ja paljasti Veeran tienneen Panun kuolleeksi luullun vaimon, Iiriksen, olevan elossa. Panusta eronnut Veera muutti Lappiin. Peppi muutti enonsa Ossi Puolakan luokse ja päätyi myöhemmin Heidi Aaltosen kämppäkaveriksi. Peppi karkasi vieroituksesta ja Ossi ja Cindy ottivat hänet asumaan luokseen, mutta meni vieroitukseen ja viihtyi siellä. Vieroituksen jälkeen Peppi muutti jälleen Heidin luokse. Amandassa asuttuaan Sergein kanssa he muuttivat Helenan ostamaan asuntoon.


title: Peppi Puolakka

text: Peppi ihastui Konsta Nurmeen, joka seurusteli Heidi Aaltosen kanssa. Konsta päätti jättää Heidin ja aloittaa suhteen Pepin kanssa, mutta tämä tajusi olevansa edelleen ihastunut Sampoon. Sampo halusi Pepin takaisin ja järjesti kuvia Pepin ja Sampon suudelmasta Itämeri-gaalan kuvaesitykseen, jolloin koko koulu sai tietää. Sampo luki toistamiseen Pepin päiväkirjaa ja lopulta Peppi poltti päiväkirjansa. Myöhemmin Peppi ja Sampo muuttivat yhteiseen asuntoon, mutta suhde päättyi, kun Peppi sai tietää Sampon järjestäneen kuvaesityksen yhdessä Heidin kanssa. Peppi muutti enonsa Ossi Puolakan luokse. Peppi päätyi harrastamaan seksiä ystävänsä Oona Kivirannan poikaystävän Miro Holmin kanssa ja huomasi pian olevansa raskaana. Sampo halusi perustaa perheen, mutta Peppi päätti tehdä abortin.


title: Peppi Puolakka

text: Peppi alkoi seurustella Niko Vainion kanssa. Pepin oli hankala luottaa Nikoon, joka oli harrastanut seksiä Katariina Mäkelän kanssa. Peppi lähti Heidin ja Tobias Nylundin kanssa tapaamaan Nikoa Lapinjärvelle, mutta Niko olikin poistunut sieltä. Niko oli Katariinan kanssa mökillä, mutta väitti Pepille olleensa Helsingissä järjestämässä tälle syntymäpäiväjuhlia. Totuus selvisi Antti Polvijärven selvittäessä Nikon edellisillan tekosia. Peppi ajautui riitaan Nikon kanssa ja lähti hevostallille ratsastamaan. Humaltunut Peppi putosi läheisessä metsässä olleeseen kaivoon. Läheiset tekivät etsintöjä. Lopulta Niko ja Ossi löysivät Pepin kaivosta, jossa tämä oli joutunut viettämään monta päivää. Pepin ja Nikon suhde päättyi.


title: Peppi Puolakka

text: Peppi sekaantui huumausaineisiin ja aiheutti suuret velat Sergei Kuulalle. Rahojen hankkimiseksi Peppi päätyi prostituutioon. Sergein lopetettua huumekauppansa Peppi ja Topi ostivat Tallinnasta huumausaineita, joita kokeillessaan molemmat joutuivat sairaalaan. Topi menehtyi ja Peppi joutui vieroitushoitoon. Klinikalla hän kohtasi vanhan tuttunsa Joonatan Sievisen.


title: Peppi Puolakka

text: Peppi rakastui Sergeihin, ja myöhemmin pari meni kihloihin ja naimisiin. Peppi otti Kuulan sukunimekseen ja tuli raskaaksi. Parin välit viilenivät, kun Peppi sai tietää Sergein osallisuudesta Korpin kuolemaan. Sergei lähti Pihlajakadulta ja uskotteli vauvan pärjäävän paremmin ilman Kuulan perhettä. Korpin pojaksi paljastunut Heiskanen kuitenkin kaappasi Pepin ja Sergein sekä Isabella Holmin, Helena Kuulan, Sebastian Vuorelan, ja Seppo Taalasmaan lentokoneeseen, joka ajautui pakkolaskuun keskelle Siperiaa. Kaikki selvisivät pakkolaskusta, mutta joutuivat viettämään useita päiviä erämaassa kunnollisen ravinnon puutteessa. Selviytyneiden mökille saapunut Heiskanen uhkasi polttaa Kuulan perheen ja ottaa Pepin vastasyntyneen tytön Taigan omakseen. Seppo kuitenkin ampui Heiskasen, ja perhe pelastui. Siperiassa koetut kärsimykset aiheuttivat Taigalle vakavan CP-vamman. Kun Sergei rahan puutteen vuoksi palasi rikolliseen toimintaan, Peppi päätti lähteä Taigan kanssa äitinsä luokse Lappiin ja vaihtaa sukunimensä takaisin Puolakaksi. Sergei kävi kyllä sen jälkeen Lapissa katsomassa heitä.


title: Peppi Puolakka

text: Kevään 2015 loppupuolen jaksoissa Peppi palasi takaisin Pihlajakadulle, juuri kun Sergei odotti Marianna Kurkea romanttiselle illalliselle. Peppi väitti vain poikenneensa moikkaamaan, vaikka tosiasiassa Sebastian oli kutsunut Pepin, jotta he saisivat Sergein ja Mariannan erotettua toisistaan. Sergei ja Peppi päätyivät suutelemaan, mutta Sergein saatua tietää Pepin ja Sebastianin juonesta Peppi lähti Pihlajakadulta.


title: Peppi Puolakka

text: Vuoden 2015 loppupuolella Peppi palasi jälleen Pihlajakadulle fysioterapeutin töiden perässä. Hän sai töitä Helsingistä, joten haki Taigankin Helsinkiin. Hän ryhtyi sairaalassa Aki Nikkisen fysioterapeutiksi. Kuntoutusessio muuttui ajan mittaan romanssiksi, kun Aki oli ostanut Taigalle kuntoutusvälineitä. Kävi ilmi, että molemmilla oli tunteita toisiaan kohtaan ja he aloittivat salasuhteen, joka tuli ilmi, kun samaan aikaan Akin ja Pepin poistuessa Akin yrityksen Vinottaren tiloista vastakkaisesta huoneesta Amandassa poistui samaan aikaan Sergei ja Marianna, joilla on myös salassa pidetty suhde. Peppi ja Sergei lupasivat hyväksyä toistensa seurustelukumppanit Taigan takia. Peppi ei kuitenkaan voinut mitään epäluuloilleen Mariannaa kohtaan ja yritti lavastaa tämän väkivaltaiseksi meikkaamalla silmänsä ympäryksen tummanpuhuvaksi. Kun Sergei sai selville, että lyöntijälki olikin vain meikkiä, hän ei enää halunnut nähdä Peppiä, minkä takia Peppi ja Taiga lähtivät jälleen Rovaniemelle Veeran luokse. Sittemmin Sergei ja Aki yrittivät houkutella Pepin takaisin, mutta turhaan.


title: Peppi Puolakka

text: Syksyllä 2016 Sergei kävi Lapissa tapaamassa Peppiä ja Taigaa. Hänelle tuli ikävä vanhaa perhettään, kun hänen silloinen tyttöystävänsä Marianna oli hankkiutunut raskaaksi Sergein veljelle Sebastianille. Peppiä ei ehditty pitkään näkemään ruudussa, sillä hän käski Sergein palata Helsinkiin selvittämään välinsä läheisiinsä ja Peppi itse jäi Lappiin.


title: Peppi Puolakka

text:
Seuraavan kerran Peppi palasi sarjaan marraskuussa 2017 tultuaan hoitamaan Sergein kuolemaan liittyviä toimenpiteitä. Matkalla hänen autostaan puhkesi moottoritiellä rengas, mutta Pepille uusi tuttavuus, Pietari Haukkala, saapui vaihtamaan renkaan. Myöhemmin he törmäsivät Pihlajakatu 23B:n rappukäytävässä ja olivat molemmat kummastuneita jälleennäkemisestään. Pietari otti Pepin ensin yöksi hänen ja naisystävänsä Eva Tammisen yhteisen asunnon sohvalle ja auttoi tämän kanssa seuraavana päivänä Peppiä siivoamaan Sergein asunnon. Myöhemmin Kalle tarjosi Pepille fysioterapeutin töitä ja Peppi otti työn vastaan, mikä tarkoitti samalla sitä, että Peppi muuttaisi pysyvästi Sergein entiseen asuntoon. Samalla hänestä tuli Pietarin uusi työkaveri.
Peppi ja Pietari päätyivät suutelemaan ambulanssissa, mutta sopivat olevansa vain kavereita. Lopulta he kuitenkin päätyivät harrastamaan seksiä useamman kerran ja Peppi suuttui Pietarille, koska hän ei välittänyt Evasta, eikä kertonut hänelle syytä siihen miksi oli jättänyt tämän. Kevään 2018 päätösjaksoissa Peppi ja Pietari olivat suorittamassa työtehtävää ambulanssissa ja rikollinen kaappasi heidät. Heitä pidettiin panttivankeina ja rikollinen vaati heitä leikkaamaan hänen naisystävänsä varastohallissa. Ensihoitajien pätevyys ja tarvikkeet eivät tähän riittäneet, joten Peppi soitti Kallen paikalle. Peppi tarjoutui luovuttamaan suuren määrän verta rikolliselle. Rikolliset olivat jatkamassa matkaa Peppi, Pietari ja Kalle mukanaan, mutta Pietari iski skalpellin rikollisen selkään. Poliisi tuli paikalle ja pidätti rikolliset. Peppi antoi tapauksen jälkeen Pietarille anteeksi ja he alkoivat seurustella. Peppi ystävystyi Alissa Nikkisen ja Lolan kanssa. Myös Taiga nähtiin jälleen sarjassa, kun hän oli tullut äitinsä luokse.


title: Korea Baseball Organization

text: Korea Baseball Organization on eteläkorealainen baseballin ammattilaisliiga. Se on perustettu vuonna 1982, jolloin siihen kuului kuusi joukkuetta. Nykyisellään liigassa pelaa kahdeksan joukkuetta. Liigan joukkueet ovat saaneet nimensä omistajayritysten mukaan.


title: Korea Baseball Organization

text: Liigan ensimmäinen ottelu pelattiin 27. maaliskuuta 1982. Vastakkain pelasivat Samsung Lions ja MBC Blue Dragons (nyk. LG Twins) Dongdaemun Stadiumilla. Liigan silloinen presidentti Chun Doo-hwan heitti ottelun aloitussyötön.


title: Korea Baseball Organization

text: Alkuperäiset joukkueet olivat:Vuonna 1985 Sammi Superstars muutti nimensä Cheongbo Pintosiksi. Vuonna 1986 OP Bears muutti Daejeonista Souliin ja siirtyi jakamaan Jamsil Baseball Stadiumin MBC Cheongryongin kanssa. Binggeurae Eagles tuli liigaan ja otti OP Bearsin paikan Daejeonissa. Vuonna 1988 Cheongbo Pintos vaihtoi omistajaa ja muutti nimensä Taepyeongyang Dolphinsiksi. Vuonna 1990 MBC Cheongryong muutti nimensä LG Twinsiksi ja uusi joukkue Ssangbangul Raiders Jeollabuk-don alueelta liittyi liigaan nostaen joukkueiden määrän kahdeksaan.


title: Korea Baseball Organization

text: 1990-luvulla liigassa ei tapahtunut juurikaan muutoksia. Vuonna 1993 Binggeurae Eagles vaihtoi omistajaa ja nimettiin uudelleen Hanhwa Eaglesiksi. Samoin vuonna 1995 Taepyeongyang Dolphins vaihtui Hyundai Unicornsiksi ja vuonna 1999 OP Bears vaihtoi nimensä Doosan Bearsiksi. Vuonna 2000 tapahtui suurempia muutoksia, kun Hyundai Unicorns muutti Incheonista Suwoniin ja uusi joukkue, SK Wyverns, asettui sen sijalle Incheoniin. Samalla Ssangbangul Raiders lopetti toimintansa. Vuonna 2001 Haitai Tigers muutti nimensä Kia Tigersiksi, jonka jälkeen joukkueiden nimissä tai kotikaupungeissa ei ole tapahtunut muutoksia.


title: Korea Baseball Organization

text: Vuoden 2008 alussa Hyundai Unicorns myytiin ja uudelleen nimettiin Woori Heroesiksi ja joukkue muutti Mok-dongiin Soulissa. Syynä muuttoon oli vuoden 2007 kausi, joka oli pettymys niin kentällä kuin sen ulkopuolella. Joukkueen mestaruusvoitoista vuosina 1998, 2000, 2003 ja 2004 huolimatta fanit eivät koskaan ottaneet joukkuetta omakseen suurissa määrin Incheonista muuton jälkeen. Lisäksi muiden isojen joukkueiden ollessa isomman alueen omia joukkueita, Unicornsin täytyi kilpailla Soulin isojen joukkueiden kanssa faneista.


title: Korea Baseball Organization

text: Vuoteen 2007 mennessä perustajajoukkue Kia Tigers on voittanut yhdeksän mestaruutta 26:sta.


title: Korea Baseball Organization

text: Suurin osa liigan pelaajista on korealaisia, mutta joukkueilla saa olla rajattu määrä ulkomaalaisia pelaajia. Tällä hetkellä määrä on kaksi pelaajaa per joukkue ja koreassa pelaakin pelaajia muun muassa Yhdysvalloista, Kuubasta ja Dominikaanisesta tasavallasta.


title: Korea Baseball Organization

text: Vuosittain 17. heinäkuuta liigan parhaat pelaajat osallistuvat Korean All-Stars -kilpailuun. Pelaajat on jaettu kahteen joukkueeseen: itäiseen (SK Wyverns, Samsung Lions, Doosan Bears ja Lotte Giants) ja läntiseen (Wooei Heroes, Kia Tigers, Hanhwa Eagles ja LG Twins). Nimitykset "Itä" ja "Länsi" eivät varsinaisesti vastaa joukkueiden maantieteellistä sijaintia, sillä sekä SK Wyverns että Doosan Bears sijaitsevat selkeästi Etelä-Korean läntisellä puolella, vaikka ne edustavatkin itää. Toisin kuin Major League Baseballissa, Korean All-Stars ei käytä kotietua Korean Seriesissä. Vuoden 2007 voittaja oli Itä pistein 6:3.


title: Luotsi: Joulukertomus

text: Luotsi: Joulukertomus (alkukp. "The Shepherd") on Frederick Forsythin novelli, jossa lentäjä kertoo minä - muodossa lennostaan jouluaattona 1957 Vampire-hävittäjällä Länsi-Saksasta Englantiin.


title: Luotsi: Joulukertomus

text: Forsyth kirjoitti tarinan joululahjaksi vaimolleen, joka pyysi kummitustarinaa.


title: Luotsi: Joulukertomus

text: Novelli on ilmestynyt Suomessa kahdesti. Seppo Harjulehdon kääntämänä kirjana; "Luotsi", sekä Seura-lehden julkaisemana samalla nimellä joulukuun numerossa vuonna 1975. Kirjan kustansi Otava ja se ilmestyi myös 1975.


title: Luotsi: Joulukertomus

text: Kertoja eksyy öisellä lennollaan tuonaikaisesta Länsi-Saksasta RAF Cellestä RAF Lakenheathin tukikohtaan Britanniaan menetettyään lennon aikana sähköt koneestaan. Tästä seuraa sähköisten suunnistus- ja viestintävälineiden menetys. Varalla oleva magneettikompassi on epämääräinen.


title: Luotsi: Joulukertomus

text: Sen sijaan omalla generaattorillaan toimiva kierroslukumittari ja painekojeet - nopeus-, korkeus- ja polttoaineen määrämittari - toimivat vielä sähköttäkin. Samoin mekaaninen ohjaus ja siivekkeet toimivat yhä ja hydraulisella käsipumpulla toimiviin laskutelineisiin saattaa vielä luottaa.


title: Luotsi: Joulukertomus

text: Britteinsaarille muodostuva sumu estää kirkkaasta kuutamosta huolimatta lentäjää yrittämästä maamerkkien mukaan suunnistautumista ja laskeutumista toimivien laitteiden näyttämien nopeus- ja korkeustietojen sekä näköhavaintojen varassa.


title: Luotsi: Joulukertomus

text: Ohjeiden mukaisesti lentäjä ryhtyy pyytämään apua lentämällä kolmiota, jonka jokainen sivu on kaksi minuuttia. Tutka-asema näkisi tämän ja lähettäisi paikalle toisen koneen ohjaamaan eksynyttä. Todennäköisesti se olisi säähavaintokone, koska niitä olisi ilmassa lähes jatkuvasti - jopa jouluaattona.


title: Luotsi: Joulukertomus

text: Paikalle tulee opastava kone, ""Luotsi"", joka ohjaa hänet lähimmälle kentälle miltei siipi siivessä. Lentäjä hämmästelee todetessaan luotsikoneen olevan sotavuosien Mosquito-kone, mutta on muistavinaan että säälentäjät käyttivät niitä vielä. Koneen nokassa on kirkkaan punaisella maalatut kirjaimet JK. Kertoja olettaa niiden olevan koneen radiokutsu "Juliet Kilo".


title: Luotsi: Joulukertomus

text: Paimenkone jatkaa matkaansa suihkukoneen laskeuduttua. Maassa osoittautuu että kenttä ei ollutkaan sääkoneiden tukikohta RAF Merriam St. George vaan suljettu RAF Minton. Kenttä on muutaman miehen päivystämä varastoalueeksi muunnettu entinen lentokenttä, joka piti sulkea pysyvästi ja purkaa tammikuun alussa. Sotavuosina se on ollut Mosquito-tukikohta. Kenttä on kirjailijan luoma fiktiivinen paikka toisin kuin muut tarinassa mainitut.


title: Luotsi: Joulukertomus

text: Vanha lentoluutnantti, joka on kentän vahtina, kertoo sytyttäneensä kauan käyttämättä olleet kiitoradan valot kuultuaan kiertelevän, alaspäintulevan lentokoneen voimistuvaa moottorien ääntä.


title: Luotsi: Joulukertomus

text: Lentäjien majoitustilat, jossa kenttää vartioinut lentoluutnantti asuu, ovat vielä kunnossa. Sen seinällä on sota-aikainen kuva opastaneesta koneesta JK kirjaintunnuksineen ja sen vieressä seisovasta huolettoman näköisestä lentäjästä.


title: Luotsi: Joulukertomus

text: Suihkuhävittäjän lentäjä soittaa säätiedusteluun kiittääkseen avusta. Sääeskaaderi kertoo puhelimessa että viimeiset Mosquitot oli poistettu hiukan aiemmin. Osa on museoitu, pääosa romutettu mutta pari oli mennyt yksityisille.


title: Luotsi: Joulukertomus

text: Pakkolaskun tekijä arvelee, että ehkäpä kuvassa näkyvä entinen lentäjä on ostanut samantyyppisen koneen kuin millä lensi sodassa ja lensi sillä edelleen osuen sattumoisin ensimmäisenä paikalle kun tarve tuli lennonjohdon nähdessä kolmiolennon omassa tutkassaan. Hän olisi sitten ohjannut eksyneen vanhaan tukikohtaansa, koska tämän polttoaine ei olisi riittänyt pitemmälle. Tiedon tästä lentäjät ovat välittäneet toisilleen erityisillä käsimerkeillä.


title: Luotsi: Joulukertomus

text: Pari soittoa lähimmille tutka-asemille selvittää ettei häntä ollut edes havaittu. Suljetulla kentällä asuva entinen huonepalvelija kertoo, että kuva esitti Johnny Kavanaugh -nimistä lentäjää, joka oli sotavuosina väsymättä lähtenyt vapaaehtoisesti etsimään vaurioituneita pommikoneita ja luotsasi niitä lentokentille.


title: Luotsi: Joulukertomus

text: Tarinan kertoja tiedustelee palvelijalta kuvan pilotista ja arvelee hänen lentävän harrastuksekseen. Tällöin palvelija kertoo hänelle, että Johnny Kavanaugh katosi lähdettyään etsintälennolle päivälleen 14 vuotta sitten jouluaattona 1943.


title: R-1 (ohjus)

text: R-1, tunnettu lännessä myös nimellä "SS-1A Scunner", (ei saa sekoittaa SS-1 Scudiin), oli venäläinen versio sodanaikaisesta saksalaisesta V2-ohjuksesta. R-1:n kantomatka oli hieman lyhempi kuin V-2:n. Rakettia kehittelivät Neuvostiliitossa vankina olleet saksalaiset, Helmut Gröttrup ja Werner Albring. Saksalaiset eivät silti tienneet ensimmäisestä R-1:n koelaukaisusta mitään, heidän työnään oli lähinnä uusien ideoiden ja teknisen avun tarjoaminen venäläisille.


title: R-1 (ohjus)

text:
R-1:ssä oli ohuemmat säiliöt kuin V-2:ssa, ja se oli suunniteltu niin että se kyettiin kokoamaan silloisesta Neuvostoliitossa saatavissa olleista osista. Raketin polttoaine oli nestemäinen happi ja vesi/alkoholiseos. Kantomatka 270 km, hyötykuorma 1 000 kg.
Ohjuksen ensimmäiset koelennot tehtiin 1948 ja R-1:tä alettiin sijoittaa asemiin vuonna 1950. R-1:stä kehitettiin koeraketti R-1A, jolla tutkittiin ylempää ilmakehää ja kokeiltiin raketin kärjen irrottamista raketin palonlopun jälkeen.


title: R-1 (ohjus)

text:
R-1:stä kehiteltiin myöhemmin ylemmän ilmakehän tutkimusraketteja
R-1B, R-1V, R-1D ja R-1E.


title: Jyrki Alkio

text: Jyrki Alkio on suomalainen toimittaja. Hän toimi vuosina 2012–2018 Tekniikka&Talous -lehden päätoimittajana. Aikaisemmin Alkio on työskennellyt Talouselämässä ja Helsingin Sanomissa. Hän on ollut perustamassa Innovaatiojournalismin Seuraa.


title: Barry Unsworth

text: Barry Forster Unsworth (10. elokuuta 1930 Wingate, County Durham – 5. kesäkuuta 2012 Perugia, Italia) oli brittiläinen kirjailija, joka tunnetaan historiallisia aiheita käsittelevistä romaaneistaan. Hän julkaisi 14 romaania, joista on suomennettu "Kivineitsyt" (1985). Hän oli kolmesti Booker-palkintoehdokkaana ja voitti palkinnon 1992 romaanillaan "Sacred Hunger".


title: Mati Unt

text: Mati Unt (1. tammikuuta 1944 – 22. elokuuta 2005) oli virolainen kirjailija, esseisti ja teatteriohjaaja. Hän opiskeli kirjallisuutta ja journalismia Tarton yliopistossa ja sai mainetta jo 19-vuotiaana ensimmäisellä kirjallaan "Hüvasti, kollane kass" (”Hyvästi, keltainen kissa”). Untin toinen julkaisu, J. D. Salingerin nuorisokuvauksesta "Sieppari ruispellossa" vaikutteita saanut pienoisromaani "Velka", aiheutti ilmestyessään omaperäisyydellään ja teeskentelemättömyydellään skandaalin Neuvostoliiton alaisessa Virossa.


title: Mati Unt

text: Vuonna 1970 ilmestynyt "Murha hotellissa" on eristyneessä hotellissa tapahtuva kafkamainen, unenomainen trilleri, jossa Untin myöhemmälle tuotannolle ominainen kokeellisuus on jo täysin esillä.


title: Mati Unt

text: "Kuunpimennys" vuodelta 1984 kertoo päiväkirjamuodossa nuoren, täysin miehelleen omistautuneen ja tämän kautta elävän naisen kokemuksista ja ajatuksista. Loppua kohti naisen ulkoinen ja sisäinen maailma kietoutuvat yhä erottamattomammin toisiinsa. "Kuunpimennykseen" sisältyy samankaltaisia, surrealismiiin viittaavia tyylillisiä piirteitä, kuin sen alussa lainatun Julio Cortázarin teoksiin. "Kuunpimennys" on esitetty Suomessa myös näytelmäversiona.


title: Mati Unt

text: Samana vuonna ilmestynyt "Niin kerrotaan" on kokoelma viidentoista eri henkilön puheenvuoroja, jotka koskevat kirjan alussa tapahtunutta merkillistä taksimatkaa. Näiden puheenvuorojen kautta teos käsittelee juorujen ja valheiden syntymistä toisistaan täysin irrallisten ihmisten muodostamassa maailmassa.


title: Mati Unt

text: Untin pääteoksena pidetään usein vuonna 1979 ilmestynyttä "Syystanssia". Teos kertoo katkelmallisesti ja näkökulmaa vaihdellen kuuden eri henkilön oudoista, hauskoista ja surullisista ihmiskohtaloista Tallinnan lähiöissä. Veiko Õunpuu ohjasi vuonna 2007 kirjaan löyhästi perustuvan samannimisen elokuvan, joka otettiin maailmanlaajuisesti hyvin vastaan.


title: Mati Unt

text: Mati Unt on haudattu Metsakalmistun hautausmaalle Tallinnaan. Vuonna 2008 ilmestyi Virossa Untia käsittelevä 368-sivuinen muistelmakirja "Undi-jutud: mälestusi Mati Undist".Nirk, Endel: "Viron kirjallisuus" Suomentanut Eva Lille. SKS, 1986.


title: Adam G. Sevani

text: Adam G. Sevani (syntyjään Aram Manucharian, 29. kesäkuuta 1992) on armenialais-yhdysvaltalainen näyttelijä ja tanssija.


title: Adam G. Sevani

text: Adam G. Sevanin vanhemmat ovat Edita Sevani ja Gagik Sevani. Hänellä on myös veli V Sevani, joka on poikabändi NLT:n jäsen. Adam on esiintynyt NLT:n ensimmäisessä musiikkivideossa "That Girl". Hän loi myös koreografian NLT:n musiikkivideolle "Karma".


title: Adam G. Sevani

text: Sevani kasvatettiin tanssin ympärillä, hänen vanhempansa omistavat tanssistudion Kaliforniassa. Sevani rakastaa esiintyviä taiteita ja hän osaakin näytellä, tanssia ja laulaa. Hän uskoo, että tanssi on ilmaisun tapa ja kieli, jota kaikki puhuvat. Vuonna 2004 Sevani esiintyi Masen videossa "Breathe, Stretch, Shake". Hän on myös esiintynyt muun muassa T-Painin musiikkivideolla "Church" ja Missy Elliottin videolla "I'm really hot".


title: Adam G. Sevani

text: Sevanin ensimmäinen elokuvarooli oli elokuvassa "Step Up 2 the Streets", jossa hän esitti roolihahmoa nimeltä Moose. Hän voitti 2008 Young Hollywood Award -palkinnon "Best Scene Stealer" roolistaan.


title: Marianne Stone

text: Marianne Stone (23. elokuuta 1922 – 21. joulukuuta 2009) oli brittiläinen näyttelijä. Hänet muistetaan varsinkin "Carry On" -komediaelokuvasarjan osista, joskaan hän ei rajoittanut uraansa niihin; hänet nähtiin lisäksi muun muassa elokuvassa "Lolita" (1962).


title: Inkeri Uusmaa

text: Inkeri Uusmaa (s. 1957) on suomalainen kirjailija, joka on julkaissut nuorten tieteisromaanin "Kielletty metsä" (Karisto, 2000). Inkeri Uusmaa on kotoisin Tuusulasta. Hän on työskennellyt lastentarhanopettajana, tietopalvelusihteerinä ja uutistoimittajana.


title: Can-can

text: Can-can on 1830-luvun Pariisissa kehittynyt kabareetanssin muoto, jolle ominaista ovat tanssijattarien sääripotkut ("battement") ja hameen nostot, sekä aikanaan kiusalliseksi koettu paljastava pukeutuminen, kuten korsetit, alushameet ja sukkanauhat. Usein can-cania säestää Jacques Offenbachin "Orfeus manalassa" -operetin toisen näytöksen toisen kohtauksen helvetintanssimusiikki, joka nykyään yhdistetään lähtemättömästi can-can-tanssiin. Kuuluja can-can-tanssijattaria ovat La Goulue ja Jane Avril.


title: Kantomaanpää

text: Kantomaanpää on kylä ja postinumeroalue Ylitornion kunnassa Lapin maakunnassa. Se palkittiin vuoden lappilaisena kylänä 2012.


title: Kantomaanpää

text: Kantomaanpään postialue rajautuu lännessä Koivistonpäähän, idässä Ainolaan, Pohjoisessa Pellon kuntaan (Ratasjärveen) ja etelässä Lohinivaan. Kantomaanpään postialue on 204 neliökilometriä pinta-alaltaan.


title: Kantomaanpää

text: Kylän päävesistö on Miekojärven vesistöön kuuluva laskujoki, Tengeliönjoki. Seutu on hyvin vaihtelevaa maakorkeuksiltaan. Suurien suoalueiden vastapainona kohoavat vaarat jopa yli sadan- ja kahdensadan metrin korkeuteen, joista esimerkkinä voidaan mainita Palovaara 209m ja Jäivaara 176m.


title: Kantomaanpää

text: Kantomaanpäässä on aktiivista kylätoimintaa ja erinomaiset ulkoilu, metsästys, marjastus, asumis ja yirtystoimintamahdollisuudet.


title: Kantomaanpää

text: Konttilan kisat ovat yksi Kantomaanpään urheilutapahtuma, joka on järjestetty jo vuodesta 1959 lähtien. Koko kylän hiihtotapahtuma on saavuttanut suosiota myös laajelmaltikin sillä osanottajia tulee kauempaakin. Hiihdot ovat aina olleet kaikille avoimet ja osanottomaksuja ei peritä. Hiihtotapa on vapaa.


title: Kantomaanpää

text: Kantomaanpää sijaitsee seututien 932 varrella, Aavasaksalta Raanujärvelle päin n. 19 km päässä. Kylästä pääsee myös Ratasjärven kautta valtatielle 21.


title: Gil Stratton

text: Gil Stratton () oli yhdysvaltalainen näyttelijä. Hän teki Broadway-debyyttinsä 19-vuotiaana roolilla musikaalissa "Best Foot Forward".


title: Gil Stratton

text: Stratton esiintyi myös lukuisissa elokuvissa, aina 2000-luvulle asti.